
Ce bastu? 


AH 
STROLIC FURLAN 


| 


pal 
19382 
1981 


Societát Filologjche Furlane 
UDIN 














I disens des pagjnis dai més ju à 
faz Pauli Zanussi. 

La cuviartine dal librut le à dade 
dongje Mario Caliz di Pradandons. 





1982 


de vignude di Crist 


IL 1982 AL RISPUINT: 


— al 6695 dal Circul Julian: 
— al 2735 de fondazion di Rome; 
— al 5742 dai Ebreos; 

— al 1401 dai Maometans; 

— al 2163 de fondazion di Aquilée. 


FIESTIS VARIABILIS: 

La Cinise (24 di fevrár); 
Pasche Majór (11 d'avril); 

la Sense (23 di maj); 
Pentecostis (30 di maj); 
Santissime Trinitát (6 di jugn); 
Corpus Domini (13 di jugn). 


FIESTIS DI PRECET: 

dutis lis doméniis; 

il prin dal an; 

Madone d'avost (15 d'avost); 

Fieste dai Sanz (1 di novembar); 
Madone di dicembar (8 di dicembar); 
Nadâl (25 di dicembar). 


FIESTIS NAZIONALS: 
Liberazion (25 d'avril): 
Fieste dal Lavôr (1 di maj). 





PREAMBUL DAL STROLIC 


Il film televisif « Maria Zef », prime di viodi- 
lu, anzit dibot prime che Siro Angeli al tacas a fa- 
lu, a’ son stáz in tanc’ a condanálu. Cui che lu va- 
rà po viodát, al podarà di s'a vevin reson o tuart. 

Ma intant culi il Strolic al registre il cas nome 
parcecb'al è l'ultin di une sdrume là che i furlans 
si son cjatáz a fâ dós parz, ché dai provinziäi e ché 
dai evolüz: la prime, cul protestä cuintri de dissa- 
crazion des virtüz dal nestri popul < salt, onest, la- 
voradór »; la seconde, cul dispreseá i pizzui valórs 
locái par sintisi granc’. 

No ése ore di di ch'a son pipinoz tant chéi che 
cheialtris? Il prin difiet dai furlans al è chel di scom- 
bati tra di lór par dibant. 

Ma alore, a proposit di difiez, lassant di bande 
i « evolüz », ch'a son i plui provinziái balons sgon- 
faz di dut il mont, al merte discori un póc su chéi 
ch'a fàsin cun dut il cir la part dai provinziái, di- 
findint lis nestris virtàz. 

Lis sös virtüz une int nol covente cbe s'es disi, 
là che invezzi 'e pó zováj unevore la cunsiderazion 
dai siéi difiez. 

E alore, al tache il Strolic, culi, cun tune pro- 

fezie al mês in rapuart a dodis difiez furlans. Duc' 
chéi ch'o vin in plui dai dodis, a' puedin dá lavôr 
ad altris: ch'al è ben, culi ret, che nissun lavoradôr 
onest nol resti saldo disocupât. 


LELO CJANTON 

Mari di Diu 


S. 


Basili 


PEFANIE 


5. 
S. 
9; 
S. 
S. 
i 


Liberát 
Melie 
Raimont 
Luzian 
Massimo 
Julian 


BATISIM DI JESU' 


5. 
S. Mod 
9. 


Paulin di Aquilée 
est 
Mari 


Beât Duri di Pordenon 


. Mauro 
. Marcel pape 


TONI 


. Liberade 
. Paulin di Premariás 
. Bastian 


Gnés 


. Gaudenzi 
. Emerenziane 
. FRANZESC DI SALES 


onversion di 5. Pauli 


Paule 


. Anzule Merici 
. Valeri 

. Aquilin 

. Martine 

. Zuan Bosco 








Zenâr 


Il difiet 

Juste come ch'al & dit tal preàmbul, si va für 
dal just a laudási di bessói cul di che « il Furlan » 
al è salt, onest e lavoradór. Cun di plui, stant che 
propit nol risulte che i furlans a’ usin a laudasi 
(che anzit a’ son puartäz pitost ae modestie), al ül 
di che ché etichete li nus 'e à metude qualchidun 
interessát a pajánus il lavór di une di o ancje di 
une vite interie cun nome une buine peraule. E 
n6, alore, 'o vin il difiet di lavorá e di scombati sim- 
pri par dibant, e ancjemó di tignisi in bon propit 
par chel! 

Par furtune, però, no duc’ nó: ch'al è ancje 
qualchi furlan clopadiz, disonest e puzzefadie. Ch'a 
sédin nome chéi a salvási?... Pensait ce trisc' e de- 
linquenz ch'a puedin deventä duc’ chei bras ome- 
nuz ch'a rivaran a persuàdisi ch'e je cussi e che lór 
a’ son staz tant basoäi. 


La profezie 


Za tanc’ furlans si son distacaz dal contest co- 
munitari judicanlu ridutif dai valórs personái, ch'al 

varès, invezzi, di favuri. Se no si ribalte la situazion 
psicologiche (scomenzant cul gjavási l'etichete e ri- 
vant a realizá une furlanität ch'e reoni) duc’ i fur- 
lans, a cui che j capitarà di domandäur ce int ch'a 
son, j rispuindaran che, si..., lôr a’ son nassúz culi, 
ma che i vons a' jerin de Toscane o de Franze o 
di altró... No vino za sintüt plui di un a sdanzinâ 
cun discors di cheste fate? 


L. C. 

Furlana, 


fevelàit pat gurlan! 


. cum in Galliam veneris audies tu quidem 
etiam verba quaedam non trita Romae. 


M. T. CICERONE (106-43 a.C.) 


DISLEELENGHIS 
par provis di lei, di di-sà e di scrivi. 


lar ai marcjäz des jarbis li dai ai: « Ae aj e te, 
uê? ». < Ahi, ahi! Jóisus! Uê no ài ne te ne aj! 
Vuelial che j ai puarti jóibe? ». 

Un frutin di Are sun tun’are dongje un'are ju 
par Artis, al cjantave: < Are bare, piche bare... >. 

« Se tà tu ás l'às di cope in man, copari, jo 'o 
ài lis 4s che mi bechin te cope: chesc’ az no mi 
van ». | 

Tiràisi imbande che la bande de musiche cui el- 
mos di bande 'e passe juste di ché bande li. 

Un sól bár di nül nol scuris il balcon dal bár là 
che un biel bar di basili al nül bon, intant ch'e pas- 
se une barele cul Баг scloteät. 

Fortunatianus, natione Afer, Aquileiensis 
episcopus, imperante Constantio, in Evan- 
gelia, titulis ordinatis, brevi et rustico ser- 
mone scripsit commentarios. 


S. GIROLAMO (347-43 a.C.) 


SCIOGLILINGUA 


per esercizi di lettura, di dizione e di scrittura. 


Ieri ai mercati delle erbe presso gli alni: < Ha 
aglio e uva, oggi? ». « Abi, abi! Gesü! Oggi non 
bo né uva né aglio! Vuole che glieli porti giovedi? ». 

Un bambino di Ara sulla riva di un canale pres- 


so una loggia rustica già per Àriis, cantava: « Are 
bare, piche bare... ». 


« Se tu bai lasso di coppe in mano, compare, 
io ho le api che mi pungono alla nuca: questi atti 
non mi piacciono ». 


Tiratevi da lato che la banda con gli elmi di lat- 
ta passa proprio da quella parte li. 


Un solo cumulo di nubi non oscura la finestra 
del bar dove un bel cespo di basilico profuma, men- 
tre passa una carretta con la partita traballante. 


DINO VIRGILI 

PAZIENZIE 


« Bepo, cemüt? ». Mi cjale: « Meni, tas ». 
« Parcé po Bepo? ». « Ca no Si a cujete; 
'o ’nd’ di setante, e no si cjate pas... >. 

J ai dite: « Bepo, spiete ». 


MENI UCEL 


14 





(emont h'a erm 


J’ na ài cunussût la bisnona Ana Maria, ma j' 
sai di jé come di duc' i gno pi vecjus, li’ storii' ch'a? 
mi àn contát da piciala; pi tarc’, quant ch'j' sei 
stada buna da capi, na ai vit nissun intrigu a meti 
dongja li’ personi' e li’ fameis cemont ch'a erin ta 
li’ cjasi’ indula ch’a’ àn vivüt e che a’ vevin cambiat 
di pôc ta chei tancju agn ch'a corevin tra me e il 
timp da la bisnona Ana Maria, dal bisnonu Pieri 
e di duta la mé gent di una volta. Par ché cjasi’ 
che — a gjavantint una — al é dut un disiu di lour 
dopo dal taramot, jo istés j’ cjamini sigura. J’ retén 
ch’a mi nassi, ma rebaltat, come a cui ch’a’ deven- 
ta uàrp e al si móuf in tai puésc’ ch’al à cunussüt, 
cencia piérdasi, cjatant la-par-entri stradi’ e robi’. 
e robi’. 

La bisnona Ana Maria ’a vigneva da una cjasa 
granda, ma il bisnonu Pieri al era giüt a domandäla 
tuna moda che mé mama ’a na veva massa gust da 
conta, j° crôt parcé ch'ai sameava da mancjaj di 
rispiet a lour come ch'a ju veva cunussüz da ve- 
cjus. 

'À si era maridada tai agn in flour la bisnona, 
una di ché' noci' ch'a si contavin cetant via là, pa 


15 


li’ vili’, ma la gent, quant ch'a fevelavin di jê, cun 
dut il ben ch'ai volevin parcè ch'a era ladina (') e 
largja tal dâ via, a' disevin che al bisnonu 'a na 
varés mai pudût dij di no, una volta ch'ai era plasu- 
da. Robi', tant da contá la gent; ma pardabon, al 
bisnonu sut e dür, bon da fâ gloti la peravala a 
granc' e piciai, ai trimavin da ridi li’ ceoni’ (^) s'al 
sinteva broseä (^) alc da la pi biela bravura dai sio’ 
agn; po' al tornava suturnu, indulà che a jé ai cjan- 
tava tai voi un ridi dut di drenti. Cui ch'al la cono- 
seva da un pec’ in cà (*), ai cjantava bel vecja alc 
che a’ passava sora dai agn: 'na vena frescja che li’ 
borascj' grandi' a’ n'ai vevin suát, e che li’ misereu- 
ti’ dal di par di a’ nai vevin nencja scliciát di turbiu. 
E, di sigür, la bravüra dal nonu 'a era deventada 
encja par jé 'na roba biela da impensási, cemont 
ch'ai era comparit ta la sala, a cjaval, fin da pié li’ 
scjali’; jê ch'a veva sintüt cunfusion, 'a era vignu- 
da jù spasemada sul prin pat (^): 

« Si tu mi voul, tu mi sen e se no j' ti tuéi 
istés, Ana Maria! ». 

A’ erin saltàz four la gent di cjasa, e jé ch'a 
trimava come "na fuea di pòval, ’a cjatâ flat da dij: 

< Uchi a’ si fai bon azet ai omis, Pieri, e no ai 
némai ». 

Po' 'a scjampà adalt, un scjalin a la volta cul 
cjáf dret come ch'a coventa - 'a contava mé ma- 

ma - tai momenz che, encja a jessi ladins, a' si de- 
venta di rovri. 


Dopo ’a lu tolé e ai volé ben da sopuartálu ce- 
mont ch'al era e dome jé 'a rivava adora a disgre- 
tegnaj il temperamint ch'al veva, ledróus la sô part, 
e da cujetàj rusi’ (") e disdegns cu la gent e li’ robi’, 
quant ch'a na gévin pal viérs ch’al voleva lui. Jê 
'a faseva passa via dut parcé ch'a veva il don di 
Diu da cjapà ce ch'a vigneva, cencia inglaviâsi (°) 
e piérdasi, fóssel grant o picial il berdéi ch'al capi- 
tava. ’A si era "na volta sclapada ’na pila (°) е giút 
dut il vueli, cinquanta e pi litros, ch'a erin grams 
duc’ in cjasa e li’ femini’ a’ pronosticavin malori' 
una sun ché átra, e spandi vueli. 


« Taséit — ’a li’ veva fermadi’ — ’sta chi ’a é 
na disgracia di chés da contentàsi; a’ displás parcé 
che il vueli spandüt a’ nal pasc’ nissun, ma a’ nal 
é miga un muart in cjasa! La roba 'a sa la torna a 
fâ. Na vi pare ancja a vô, Pieri? ». 


E 'a veva levât li’ mans cun tun estru sió, come 
quant ch'a si para via il fum denant dai voi. E al 
bisnonu a’ nai era restát nua da ce rabiâsi, e par 
jé 'a bastava, ch'a veva lui, denant di duc', da da- 
pará, parcé ch'a na é vera nua ch'al sei pi fuart cui 
ch'al ciga li’ sö’ resons o al li’ mosena drenti, sim- 
pri in bulidura. Daparálu lui mo, al voleva di encja 
glóti par cont sió cetanti’ robi’ e restä sclarida sim- 

pri par che lui al cjatàs fin vecju, tai sió voi, il gust 
da vivi e la reson da jessi sigür indulà poâsi ta che- 
stu mont. 

Dopo ch'al fo muart invezi, 'a si tirà sot come 
un ucel strac e 'a na si cjatà pi ta la cjasa ch'a' era 
la sô, indula ch'a veva tirât su i fis e a’ cressevin i 
nevous, tan'co spàrisi (") tal savalon, ce cul сја 
clar ce moru — ’a diseva jê. 

'A veva simpri in volta la coguma dal café, su li” 
bori’ in cjáf il fouc, e ta l'ultin dai sid’ agn ’a las- 
sava ch'al ges parsóra fin che la coguma ’a rivava 
ogni tant a brusási e a pierdi il fonz. 

« Fótu cóta! » ai bruntulava davóurj sbusigant 
cul tirabori' par tirála in cà. 

« Ma 'a é cota, nona, pi di cussi! » ai diseva 
mé mama. 

« Joditu, la mé fia, j' sin jo e la coguma com- 
pagni', che nencja jé 'a na la dropa pi nissun ». 

< Ma tu na tu se’ ’na coguma, tu se’ la nona ». 

« Tu imparara', nina, quant ch'a vegnarà la tó 
ora da capi ». 

La tó ora. 

Al é li’ póis (") dal vivi e da sintisi cemont ch'a 
si é, ch'a' pàssin di mari in fia, di una jéta (") a 
chés ch'ai vegnin davour, bel ch'a córin i agn e cui 
ch'al é stát la pi part di ce ch'a si é, al cjamina via 
ta chel átri mont, cui belbelu da gloti la muart a ci- 

minins (^) e cui a colp, come da curtissada o da saeta. 

Ma cui ch'al é stát la pi part di ce ch’j sin, en- 
cja s'al va ch'a nal possi pi dá la man ch'a si coven- 
ta par vivi, al resta ta duc’ chei fii ch’a’ àn strapun- 
giüt, su la nestra tela, il disegn chi sin, biel, smà- 
vit o intorteat. 

Quant ch'a fo la bisnona in pont di muart, ché 
inmò "a capiva e 'a pensava clär, li’ ultimi’ peravali’ 
ch'a podé ingropá dongja: 

« Bon azet ai omis uchì... Adés mo, Pieri, cjàpa- 
mi su ch'j sei straca ». 

E dopo ’a volta via. 


NOVELLA CANTARUTTI 


(Furlan di Navarons) 


(1) Tenera, gentile. 

(2) Sopracciglia folte. 

(3) Sussurrare. 

(4) Da molto tempo. 

(5) Pianerottolo. 

(6) Di rovere ossia di legno duro. 
(7) Rovelli. 

(8) Perdere la calma, adirarsi. 

(9) Piere di ont. 

(10) Asparagi. 

(11) Tappe. 

(12) Generazione. 

(13) A poco a poco (lett. a pezzettini). 


19 





20 


UN PUINT DI ROSIS 


L'amont a Résie 
al é un puint di rosis 
dentri un scjàs di plóe. 


L’aghe si slargje 
sui gravons de Sièe. 


Soreli e cil a’ muérin 
sul viole de verande. 
Frescje 


la sere si póe 
su un fil di sisilis. 





MARIO ARGANTE 





Ë alore? 


Al jere un pièz ch'al diseve che, cjapade la fa- 
mose « buonuscita », al veve di permétisi un viaz 
für de Italie, ma no cul contrat di lavór in te va- 
lis e l'angosse tal cir come di zovin, ma cu la va- 
lis plene di dut ce ch'al covente par fâ vite di grant 
turist almancul par dós setemanis. Al faseve cent 
programs in di, scjaldát simpri plui dal desideri: 
Londre... Parigi... Budapest.. o, parcé no, New 
York... 

Il mál al jere che la liquidazion e' tardave e 
nancje la pension no jere ancjemó metude a puest. 
Bisugnave vé pazienzie, posto che lis robis a tira- 
vin in lunc. 

In ogni mit, fra i regài vignüz dongje in oca- 
sion de fieste al gnüf pensionát, al figurave un biel 
pár di zavatis di piel cu la scrite « Per il riposo del 
turista », regal de fie, simpri pronte al scherz. 

Il timp al passave e i béz no rivavin, cui sa 
mai par qual intop. Il viaz dal pensionat al deven- 
tà un bon mutif par cjólilu un póc in zir, tant in 
famée come in ostarie indulà che i amís lu saluda- 
vin cun tun: « E alore? », che lu iritave. 

Si dà che une di (qualchi volte lis robis si cum- 

binin come tes comèdiis) al rivà in cjase il zinar 
inzignir. Dut spasimát al dis: « 'O scugni cjapâ 
l'aereo par Parigi, parvie di lavòr. 'O ài preparát 
la valis in presse par no piardi il svol, e no ajo 
dismenteadis lis zavatis di cjamare! Varéssiso un 
par di imprestámi? >. 

« Sigür », 'e fás la femine dal pensionát. « Lui 
nol torne fin cheste sere, ma 'o soi sigure ch'al ti dà 
vulintir lis sós. Lis à dopradis póc e a' son propit 
chés ch'a fàsin par te ». 

Dut cumbinát; ma la sere, tornát a cjase, il ma- 
rit, cir di ca, cir di là, al bruntulave tant che il tem- 
porál. Al fevelave di bessól: « Ma s'o lis ài gjavadis 
achi, dulà sono finidis! ». Al si sbassave sfladant 
par cjalà sot dal jet, sot dal sofà... < Femine, cra- 
bolt, dulà sono lis més zavatis? ». 

E jê calme, continuant a messedâ la polente: 
« A Parigi ». 

Lui ros come un gjàmbar: « Ce? ». 

« A Parigi ti ài dite ». 

« Po, mi cjolistu pal boro ancje tà cumó? ». 

« Nò, benedet, spiete ch'o ti spieghi cemüt che 
je lade ». 

Ma la spiegazion no lu fase lafè ridi, anzit j tirà 
sü la fél in bocje. « Bestie di un mont, jo ancjemó 
ca, e lis zavatis "all'estero"! Bestie di un mont! ». 

A la femine j cjapà un ridi cunvuls, e tra une 

dade e chealtre: « Po tí inrabiistu sul serio? Stu- 
pidut, intant ti àn viarte la strade! ». 
Al scugni ridi ancje il pensionát. 


LUCIA SCOZIERO 


La virtüt 'e je la uniche dote dal omp, parceche chel 
che le à al è di preseä ancje s'al vès piardüt salüt, ricjezze, 
nobiltát, autoritát; e chel che no le à, par tant ch'al sedi 
furnit di dutis chestis cjossis, al va condanát e tignüt in- 
daür. 


Lucio Anneo Seneca 


23 








Alcul: 

Bala 
Cumplimenz 
Esperienzie 


Malatie 
Tacuin 
Parinc’ 


Ilusions 


Vecjae 


Zoventut 

DEFINIZIONS 





liquit ch’al cope i vis e ch’al consiar- 
ve i muarz. 

rivâ adore a tirâ vie i pis prin che 
chel altri t'ai péscj. 

a' son come i foncs: i plui biéi a' son 
dispés i plui velenós. 

un piétin ch'al ven dát a un ch'al e 
senze cjavél. 

la salat dai microbos. 

la tombe de cussienze. 

a' son come lis scarpis: plui strez a' 
son e plui mál a' fàsin. 

a' son come i cjavéi: 'a cólin cul 
passá dai agn. 

un orloi che lis oris dal dopomisdi a' 
còrin di plui di chés dal denant mi- 
sdi. 


un tesàur che si pués vélu in dutis lis 
etáz, ancje quant che si è zovins. 


PAPIN 

Fevrâr 


Il difiet 


Sul cont dal Furlan salt, onest e lavoradôr, si 
pò di ancje alc ch'al interesse in particulâr la cul- 
ture nostrane. Intant, cui ésal « il Furlan », co i 
furlans a’ son tant diferenz un dal altri? « Il Fur- 
lan », co si fevele di omps, nol esist: al pó jéssi 
nome che un módul fis, come chéi che a voltis 'e 
dopre la propagande pulitiche par segná il nimi, o 
chéi incalmáz su lis aparénziis ch'a fasin colp sul 
imprin, co no si cognós ancjemò une int. 

Alore, par cheste vie, i todescs a’ saressin duc’ 
uerirs trisc' e bráfs mecanics, i franzès nazionalisc' 
e feminicui, i inglés fumadórs di pipe e umorisc', i 
merecans otimisc’ e x ee i talians... napo- 
letans e cjantórs. 

Mancumál che si trate nome che di módui, co 
chestis inz, come tantis altris, e' àn mostrát cetant 
ch'a vàlin in diviars cjamps de culture. E si podarés 
tornâ a scomenzá la litanie cul di che, par esempli, 
i todescs no an vit nome mecanics ma ancje musi- 
cjsc’, e vie indenant. 

La profezie 


Duncje, par furtune, si pò cjatä ancje furlans 
che no son alpins ma marinárs, no contadins ma 
camarirs, no massàriis ma paronis; e ancje furlans 
che no bévin vin ma struc di pomis, no blestémin 
ma a’ préin, no lavórin ma a’ uadägnin... 

Al è pussibil, alore, lâ für dal mòdul. E cui 
ajal dit che si veve di sta dentri? 

Lu veve dit... « il Furlan ». E alore si cirara di 
lâ far prin che Lui al rivi a disfanta duc’ i furlans. 


L.C. 





Jentre tal font da l'anime di chéi altris, e pracure che 
chéi altris a’ puédin jentra ta l'anime tô. 


Marco Aurelio 

Furlana, 
geveldit par furlan! 


Aquilegienses et Istrianos cribremus, qui 
Ces fastu, crudeliter accentuando, eructuant. 


D. ALIGHIERI (1265-1321) 


DISLÈELENGHIS 
par provis di lei, di di-sà e di scrivi. 


Il barbir te barbarie di Bordolée j barbire la 
barbe a barbe Bórtul barban di Bàrbure di Barbean. 


Mé brit ’e fas par me un bon brit tun brut pi- 
gnat. 


I büs umbriz dal bus di Buje s'imbusin tun büs 
plen di bujazzis. 


Cjale ce ch'e cjante ché cijale su la cjane tal cjalt 
de plagne plane ’za ’zale di siale palombe. 


Ah cjär frut, al coste cjár un cjár di cjar di cjare 
in Cjargne. 

E però dice il Friolano: « Ció che vuole 
dunna vuol signò; e cid che vuol signò tir- 


li in birli ». 
F. SACCHETTI (1332-1400) 





SCIOGLILINGUA 


per esercizi di lettura, di dizione e di scrittura. 


Il barbiere nel salone di Borgo Aquileia rade 
la barba a zio Bortolo fratello del nonno di Barbara 
di Barbeano. 


Mia nuora fa per me un buon brodo in un brut- 
to pentolo. 


I buoi spauriti dal bus di Buia si nascondono in 
un buco pieno di bovine. 


Guarda come canta quella cicala sulla canna nel 
caldo del pianello pianeggiante già giallo di segala 
quasi matura. 


Ah caro bambino, costa caro un carro di carne 
di capra in Carnia. 


D. V. 

Lresemanid 


Il cont Rudolf, colonel di cavalarie, biel e sio- 
ron, al veve ulüt che so fi lu véssin educát i miór 
mestris, che lui al pajave ce ch'a domandavin. E alo- 
re il mestri di scherme j veve insegnát cussi ben al 
contin Scjefin a tirâ cu la spade che al vinzeve sim- 
pri lui. E cussi chel de lote a brazzis, ch'al veve fat 
dal contin un vér campion e lui, di mestri ch'al jere, 
al finive simpri par restà sot. No stin a discori po’ 
dal mestri cavalariz che al sigurave il cont Rudolf 
che so fi al jere in grat di insegnäj a qualsiasi bulo 
e che nol jere cjaval mórbit o salvadi che nol va- 
rés domát. E invezit, une di, il so cjavalut lu veve 
butát partiare, e il contin si jere rotis dutis lis cue- 
stis. E dut parvie che il cjaval, puore bestie, te 
sô ignoranze naturál, nol cognosseve i béz! 


* 


Co al jere muart il vecjo Zoc, chêi dal borc a 
vevin dite: « Finalmentri! Cumò almancul no si 
sintarâ a barufâ ogni di. Ï 'zovins a' saran contenz 
di vêlu für dai pis ». E invezit dute la famèe dai 
Zocs a' vaivin disperâz batinsi i püins sul stomi. 
Alore ur àn domandát: « Us displàsial tant ch'al 

séi muart chel vieli, dopo tant ch'o vês barufât cun 
lui? >. E lór: « 'O vajaressis ancje vualtris s'o ves- 
sis reditâz duc' í debiz che nus à lassâz di pajâ, chel 


boe! ». 
Se 


Ta l'ostarie, Enea al ti cjalave doi soldaduz bas- 
sarùi, un e sessante al massimo, ch'a bevevin al 
banc. Dopo véju stazáz par un póc al dis: « La pri- 
me uere la vin vinzude; la seconde la vin piardude; 
s'o vin di fà la biele cun chéi li, 'o stin frescs! ». 


* 


Il cont Lunc al jere finit in miserie e uarp squa- 
si dal dut. Vindüt il cjscjel, al stave mó ca mó là 
tes cjasis dai soi fituai di une volte. Une di lu in- 
cuintre la Coghe e jé, puore femine, lu salude co- 
me ai timps di une volte, ch'al jere un siór, senze 
pensâ che lui al podeve crodi che lu cjolés vie. 

J dis jê, dute contente di viodilu: < Riverit, 
siór cont! ». 

E lui a sec: « Riveride, siore putane! » 


* 


Mê none Santine 'e veve passion pes béstiis, e 
ogni tant 'e lave a spàs cul so cjan che nol jere pro- 
pit une bielezze. Ma si sa cemût ch'e je: il nestri 

cjan, biel o brut ch'al séi, nus plâs simpri, che si 
afeziònisi. 

In chei agns, viars il 1870, al vignive sà di 
Udin a vendi stocs cul so caretin, un omenut tant 
brut, ma tant brut che culi lu clamavin Codessi par 
'zontáj ancje la code che veramentri nol veve. 

Une di Codessi, ch'al lave sberlant pes stradis 
cul so mus e la carete, al ti cjate mé none cul so 
cjan e j dis par udinés: < Cioh, fantate, parsé no 
cópistu chel cian! No viódistu se tant brut ch'al 
è? ». Jê alore lu cjale un moment e j rispuint: « Eh, 
ninin, s'o vessin di copâ duc' i bruz, dopoincà che 
tü tu saressis muart! ». 


* 


Marchetan al jere un omenut ch'al lave a vendi 
robis cun tune brée pojade su la panze e picjade 
'tór il cuel cun tun spali. E li, su la brée, al ti veve 
büstis di naftaline, lamis di barbe, plantis di san- 
tonigo, doi par di fuarfiis, quatri piétinis, dutis ro- 
bis cussi. Marchetan al jere simpri legri, e co j do- 
mandavin cemüt ch'e va, al diseve: < Eh, "o sin 
ca, daür il banc... ». 


* 


Tite Sacheton al jere stàt pal mont un dîs agns 
e cumò al jere tornàt dongje, te cjase di so pari. 

Il vecjo Sacheton, vèdul de mari di Tite e tornât 
a maridási cun tune zovine, lu veve tignüt in cjase 
parceche insome un fi al è simpri un fi. Ma viodüt 
che Tite al jevave 'es undis, al mangjave a scroc e 
nol faseve un colp di nie, une di j à fat cjata lis 
valis preparadis sul pat des scjalis. Tite, apene je- 
vat, lis viót li ret e j domande: < Pai, isal rivát 
qualchidun? ». E so pari: « Po nó, frut, tu sés tà 
che tu partissis ». 


* 


Bepo Foscje al veve un barbe predi, plevan ju 
pe Basse. Co al jere il moment dal quartés, siór 
barbe lu mandave a clama e Bepo al lave jà cu la 
biciclete a dâ une man a sistemá la robe sul cjast. 
Un an, che i cjárs a’ spietavin in file di séi discja- 
maz, Bepo, un biel morat di 'zòvin, al ti viót Marie, 
une fantate di chenti, e cun jé al veve comenzát a 
discjamá i sacs insieme. Tiessudis lis dós mans, sui 
braz a' pojavin il sac e lu puartavin drenti in doi. 
Ma barbe predi ju viót e j dis: « Sintit po', vualtris 
doi: i sacs si cjapin un da cjáf e un da pit e no cus- 
si». Par lôr doi, ch'e jere la prime volte che si 
viodevin, al jere stat un smac. A’ vevin continuát 
fin sere a puartá drenti sacs, un da cjáf e un da 
pit, cjalansi tai vói. Bepo al sperave che forsit do- 
man... Ma tal doman la fantate no si jere fate vio- 

di, e, par no lassâsi judâ dal muini che j faseve no- 
me ràbie, Bepo si jere cjariâz i sacs su la schene 
dibessól. 

Finiz i lavórs dal quartés, Bepo al jere tornát 
a cjase, ma j jere passade dute la vóe di lavorä. E 
si cjatave a séi sentát te stale sun tune bale di 
stranc, o sul toglát, o su la vere dal poz, saldo a 
pensá a ché fantate de Basse cugnussude parvie dai 
sacs dal barbe predi. Fintremai che si jere dezidût 
a fevelaj a so pari. « Ce disaréssiso, pai, s'o mi ma- 
ridi? ». E so pari j dis: « Cjale mo, Bepo, fevele 
cun to barbe predi; content lui, content ancje jo ». 

Bepo al partis come un seon a domandäj al bar- 
be il permès di maridä la sô biele Marie. Ma siör 
barbe j dis: « Ah, cheste po' nó! Va a ciriti la mo- 
róse là ch'e t’üs, no te mé canoniche. Jo no vuei 
cjàcaris; e po ché li no je femine par te, mi átu 
capit? ». E lu mande a cjase cun chel gust. 

Dopo un cinc agns, tal istát dal 1912, Bepo cu 
la biciclete, des bandis di Riverote, si ferme tune 
fontane e si met a ’zirä la ruede par vé un pocje di 
aghe pe grande sét ch'al veve, ch'al faseve un cjalt 
danát. E cui ti cjàtial li ret cul buinz e i cjaldirs? 
Marie, la moróse ch'al veve vude nome tal pinsir. 
'E jere pàrie a doi frutins che si tignivin strenz 
tes cötulis. Lui al à juste la fuarze di dij: < Mandi 
Marie, cemüt státu? séstu vignude a marit culi? ». 

E jê: « Ti visistu, Bepo, ce tant ben che si sin olüz 
nô doi! Faj cont, Bepo, che chêi fruz culi a' sédin 
tôi fis! ». 


* 


Parvie che une di a Vignesie al jere colât tal 
Canâl Grant, lu clamavin Bepo Canalasso. Al jere 
lât für di cjase imò di frut parce che i sôi a' jerin 
puore int. Podopo al veve maridade la fie dal pa- 
ron di buteghe e, muart il vieli, al jere deventât un 
siór. Cumò, dopo tanc' agns, muarz duc' i viéi, 
siôr Bepo al veve fat un monument par dute la fa- 
mèe e metudis lis fotografiis sul màrmul. 

Il di dai Sanz, Bepo Canalasso al ti cjate 'Sebio 
Ciuic e j dis: < Atu viodüt, 'Sebio, ce sorte di tom- 
be che j ài fat a gno pari? ». E chel altri: « 'O ài 
viodüt Bepo. In vite sò chel omp nol à mai vit tant 
lusso ». 


* 


Chel di Silie si jere presentát al esam di quin- 
te ch'al veve vinc’ agns. J servive il diploma par 
là in ferovie. La cumission 'e jere fate di tre me- 
stris e il diretór. Il prin mestri j fás une domande 
di gjeometrie cul disen di un triangul su la lava- 
gne. Chel di Silie al cjale la figure, al nizze il cjáf, 
al spiete un póc, ma nol dis nuje. Il secont mestri 

j fâs domandis: une di storie e une di gjeografie. 
Il fantat al comenze a cjalâ paràjar, a tossi, ma nol 
dis eri. Il tiarz mestri j domande robis su la gra- 
matiche, e s'al cognòs une poesie a memorie. Chel 
di Silie nol dis nè ceu, nè beu. 

Alore il diretôr, stufât di spietâlu, al conclüt: 
< Monadis il fantat no 'nd' à ditis. Passinlu, va’! >. 


* 


Toni e Meni, conseirs te comune, tal consorzi 
de galete, de aghe e dal forment, conseirs te lata- 
rie, tal coro, te bande, tai combatenz e vie indenant, 
e' àn dezidüt di lâ a Vendoi a bevi un taj. Là ch'e 
van, duc' ju salüdin parvie che ti cognóssin dut il 
mont: tal zir 'e baste une peraule des lor. 

A Vendoi ti cjàtin une plene di int, che lassù 
'e jere sagre, ma lór no lu savevin. Toni si cjale 
intór e j dis Meni: « Orpo, cemüt mai tante int? >. 
E chel altri: « E si che no vevin dite nie a nissun 
ch'o rivavin ». 


Di pizzul in sà al jere stát un frut di tae gran- 
de; ma a cressi veramentri al veve tacát dopo i 
vinc' agns. Al jere tant cressüt chel frut che nol 
passave nancje pes puartis. E di un póc di timp lu 

veve cjapât une deboleze di no rivâ nancje a cja- 
minâ. Alore lu puartavin atôr i sôi amis, sentât sun 
tun cjaruz a cjaval di un sac di sémule. Fin che i 
sôi si jerin dezidüz e lu vevin puartát dal miedi, 
sentát sul cjár che lu cjapave dut e il mus denant 
ch'al tirave, plui pizzul di lui. 

I] miedi vecjo lu cjale e j dis: « Átu fan? », e 
lui: « Une fan scoreade ». « Duàrmistu? », « Co- 
me un zoc >. < Ti duèlial in qualchi sit? >. < In nis- 
sun puest », j dis lui. « Alore », j dis il miedi a 
so pari e sô mari, « ce lu puartàiso ca se nol à nie? ». 
« Ma dotór », j disin lór maraveáz, « no viódial ce 
grant ch'al é deventát? Nol sta nancje plui tal jet! ». 
« Alore », dissàl il miedi; «'e je di fâ nome une 
robe: là dal marangon a fà ingrandi il jet, e no ca 
di me che jo no ài timp di piardi ». 


* 


Si clamave Catine Pize, ma parvie che j plase- 
ve di bevi, la clamavin Cantine. 'E jere une femine 
spiritóse, soredut di bevude. Une di Cantine 'e va 
dal miedi, un professoron. Fate la visite j doman- 
de: « Trop îsal il disturp, professor? >. Lui j dá 
une ricete un man e j dis: « Vinc’ mil francs ». E 
je: < Cemüt tanc’ bèz, par chés dôs riutis culi? >. 
E il miedi: < Ma benedete femine, no savéso che 
jo 'o ai studiät vinc’ agns par deventà professór? >. 

E Cantine a sec: « Sêo cause jo se lui di zòvin al 
jere un mus! >. 


Fe 


Il Vicjari une di al à fate une predicje su lis 
invenzions. « Cjalait, par esempli il telefono », al 
diseve. « Ce isal di miór, cun chés vitis che si faseve 
une volte par là di un puest a di chel altri! Il tele- 
fono invezit nus permet di fevelà stant a cjase cu 
la int lontane a cjadaldiàul. Ma il telefono ce isal? 
Faseit cont ch'al sedi un cjan lunc lunc, cu la code 
a Tresesin e il cjâf a Milan. J pescjais la code culi, e 
lui al uache là vie! ». 


* 


Sul misdi ta l'ostarie cui amis, Memo Pititós 
al berlave: « Bevin ancjemó un taj ». « Nó », j di- 
sevin chei altris, « al è misdi, bisugne là a gustá cu- 
mò ». E lui: « Ma cui cjatàiso a cjase uestre vual- 
tris! ». E lêr: < La femine, ve’, ch'e à preparade la 
taule ». E lui: « Ben, al pinsir di cjatá la femine, 
jo cumò, pluitost che là a cjase, ’o larès al front! >. 


ALAN BRUSINI 

RICOGNOSSIMENZ 


'O ài fat za un pár di més un lavorut, 
daür ordenazion, 

‘ne robe uso Zorut, 

che mi à costát dis dis di aplicazion. 

Ne volte ch’o lu ài fat 

[u ài let secont il pat 

tal cors di un tratament 

ch'a 'nd' ere vignüz dongje un reziment. 
Beput, co al à savát 

il gust ch'a vevin våt 

chéi tanc’, mi à domandát: 

« Menut, par chel lavór, ce ti àno dát? ». 
J ài rispuindüt: « Beput, tan' ben che mai: 
mi àn dadis dôs butiliis di tocai ». 

« E tà, dopo dis dis di stáj daür, 

Iu sés content di un tant? ». 

« Content », j ài dite, « stant 

che se chéi èi chéi sclips e' àn tirât far, 
lu àn fat sigür pensant che jo ché fete 

o vebi podüt fale, di poete, 

tal zir di une miez'ore 

invezi cbe in dis dis; e chest mi onore ». 

GE GUST ISEL? 


Ce gust isel a séi canais 

e no rimpinási 

sui cjariesárs madárs; 
sered li’ scarpis 

e no svuacará pária 

tes pocis di uachigna; 

o biel che cun lui si zuéa 
cjonzai li! mostacjs al gjat? 
Par fási viodi brás 

fâ i pipins des mestris 

sul mûr de cjàmera? 

Ma la colmaza de tristéria 
'e je ché di fa sisin, 

tór li' rosis de mama, 

fin cbe no son secjs. 

Se no si pètin vóris cussì 
ce gust isel a sei canais? . 


GIOVANNI MARIA BASSO 


(Furlan di Orsàrie) 

Alore l'an passât jo 'o ai scugnüt 14 tal ospedal 
par un qualchi disturp. Un professór mi à visitát 
ben e no mal (un professór di chéi ch'a mertaréssin 
un monument d'àur di tan' brâs ch'a son, e cus- 
sienz, senze ájars...); mi à visität, al à indivinät il 
gno mál e mi à dit ch'al mertave di fámi une piz- 
zule operazion. Mi à dite: « No je premure. Tu tor- 
nis a cjase, tu ti regòlis cussì e cussi cul mangjà e 
tra uns quindis dis tu tornis culi ch'o cj opéri. Ma 
in chest jenfri, guai se tu fumis! ». 

Cussi 'o ài dismetüt di fumá; e quindis dis do- 
po chest professór mi à operát, mi è stát daür par 
qualchi zornade tal ospedäl par viodi cemüt ch'a 
lavin lis robis e podopo a cjase cun tune cjalde ra- 
comandazion di lassâ stá i spagnolez. 

'E jere presinte la femine quant che il professór 
mi à dit di lassâ stà i spagnolez; e alore, une volte 
rivat a cjase, la femine 'e dis: < Sintüt ce ch'al à 
dite Di Bello? Cussi, di cumó, tà no tu fumis mai 
altri ». 

'O tignii dür par passe doi més, ma cun tante 
fadie. Ma dopo i doi més, co i vói e la vós dal pro- 
fessór si jerin dislontanáz e la femine 'e fumave co- 

me un cjamin e jo nuje, mi tornà sà chê gole besteo- 
le di fâ une tirade dopo mangjât, ch'al pâr di lâ in 
paradis. E alore j domandi 'e femine di fâ une ti- 
rade. « Femine », j dis, « dami ca la tô cjche ». 

« Nò ». 

« Femine, dôs tiradis... ». 

« NÒ ». 

« Dôs tiradis: un nuje... ». 

« Il professór ti à dite di no fumá, e no tu fu- 
mis! ». 

< Ma tu fumis pür tà, che tu 'ndi fumis quarante 
in di, adulà che il miedi Valantin ti veve ordenät di 
dismeti quant che tu sés stade a fáti viodi di lui?! ». 

« Ma a mi m'al à dite un miedi, mico un profes- 
SOT... ». 


M. 

LA BARUSSULA 


A li siet di matina 
cui sa d'in dulà 

a ven ‘na parüssula 
tal barcon a ciantà. 


'A cianta bessola 

« ciarpìt... ciarpit... > 
€ po’ via pal seil 
pai pras o tal nit. 


Al brila il soreli 

apena levat, 

e jo i mi dismouf 
alegri e inciantat. 


'A brila la Vierta 
verduta ca e la 

e jo i mi la sint 
tai vues slusigna. 


PIER PAOLO PASOLINI 
(Furlan di Cjasarse) 

UN TROI 


I cerclons dai cjárs 
no crizzin plui 

sul glerein de strade. 
I zócui dai cjavai 

no pétin plui te tiare, 
olme no làssin. 

Un' ete si è sfantade. 
'O viôt tal cil 

olmis di alis: 

un troi zintil 

par chel che inmò s'intarde. 


ALBERTO PICOTTI 

Marz 


II difiet 


A’ son tanc' a no savê fâ pulitiche, ma a’ son 
pós a no savé fále come i furlans. 

Che sul cjamp de pulitiche cui furlans 'e séi 
dute une cunfusion, paziénzie! Ma si trate di une 
cunfusion comiche, e alore al è di vé póre. 

Per scomenzá, duc' i eletórs a' son cuintri dai 
elez, ma il piés al è che ancje i elez a’ son cuintri 
dai eletórs, come ch'al mostre il cás da l'universitát 
furlane, olude di dut il popul e che no va indenant. 

Podopo a’ son chéi ch'a vuelin fâ pulitiche par- 
cech'e àn bielis ideis, e ur màncjn nome che miez, 
organizazion e adesions: cun di plui, s'a rivin a jés- 
si almancul in doi sun tune pusizion, e' àn cür di 
dividisi in quatri cu l'idée di multiplicási. 

Infin, se si trate di là d'acordo sun qualchi in- 
terés di agricolture, si cjate subit il müt di no là 
d'acordo parvie di qualchi quistion di filusufie o 
di musiche. 


La profezie 


La int a' laran a votâ parceche si sta màncul che 

no a cjapâ Messe, ma 'e varà pe pulitiche la cun- 
siderazion ch'e à simpri vude. 

Qualchidun però al scomenzarà a stimâ che, cui 
triestins dongje ch'a son i plui bráfs di duc' su la 
pulitiche, al sarés il cás di scomenzá a impará alc, 
se no altri par no rimeti simpri, come che si é 
usaz. No si à di mantigni propit dutis lis nestris 
usanzis! 


Un nano nol devente grant par séisi postát su la piche 
de mont, e un grant al sarà simpri grant pür ch'al sedi 
dapit dal poz. 


Lucio Anneo Seneca 

Furlana, 
gevelàit par gurlan! 


Forum Julii est Provincia ner se distincta 
ab aliis provinciis [...] quia nec latinam lin- 
guam habet nec Sclavicam nec Theotoni- 
cam, sed ydioma proprium habet, nulli ita- 
lico ydiomati consimile: plus tamen partici- 
pat de lingua latina quam de quacumque a- 
lia sibi propinqua. 


ANONIMO VATICANO (sec. XIV?) 


DISLEELENGHIS 


par provis di lei, di di-sù e di scrivi. 


Nol cole tal cól de cole in colme chel ch'al calco- 
le il cál cu la calme. 


Dà un cuc se in cuc dal zuc il cuc cun chel cu- 
cuc al fas un ’zùc senze suc. 

'O voi cun pocje cuele su la cueste dai cuéi dal 
Cuei a cuej jarbuzzis par fális cuéi cheste sere par 
chéi tre cuéi ch'o ài a Cuelalt. 

Cui scurtissial scussis di pizzecüi cui curtis des 
lamis cürtis ta chel tál curtil di Cortál? 

[ La lengua furlana] mal si può scrivere e pe- 
zo, lezendo, prononciare et Specialmente da 


chi non è pratico ne li vocabuli et accenti 
furlani. 


P. CAPRETTO (1427-1504) 


SCIOGLILINGUA 


per esercizi di lettura, di dizione e di scrittura. 
Non cade nel mucchio colmo di colla quello che 
calcola il calo con la calma. 


Dà un'occhiata se in cima al cocuzzolo il cucu- 
lo con quel сисй fa un gioco senza senso. 


Vado con poca voglia sulla costa dei colli del 
Collio a cogliere erbe commestibili per farle cuoce- 
ге questa sera per quei tre colli che ho a Collalto. 


Chi incide cortecce di grattaculo coi coltelli dalle 
ame corte in quel tal cortile di Cortale? 


D. V. 

IL VECJO TEI 


E' àn slidrisát il tei 
de plazze grande 
par vé plui cil. 


Il vueit ch'al à lassât 
al si è colmât subit 
di gran' marezze. 


Ma il vecjo tei al mene 
dentri di me 

inmo lis fueis 

di tanc’ ricuarz. 














Lavatradòra 


Une domenie di matine j dis e femine: «”O 
voi a viodi a ce pont ch'a son i lavòrs de cjase. Sa- 
lacòr mi fermi a fâ alc». Mi rispuint: « Nol pò 
mètisi a fâ il muradòr un ch'al vent medisinis; las- 
se sta, che tu ti fasis mal ». 

Al va dit che jo 'o di simpri vude tante buine 
volontát di lavorä furvie dal gno mistir (ch'al è, 
justeapont, chel di vendi medisinis), ma al va dit 
ancje che su chest pont la femine no mi à mai sti- 
mát par chel che jo 'o ài simpri crodût di jéssi. 

Alore, ché domenie, no le ài scoltade e mi soi 
inviat. 

Rivat là de cjase, ’o viót ch'a vevin finit di fâ 
1 cjamins. 'O voi su pes scjalis, ch'a vevin ancjemó 
lis armaduris, e 'o viót che sul cjast a' jerin van- 
242 un grumon di modons. 'O pensi: cumó o torni 
abas, ’o tiri sù cu la cidule il bidon plui grant, lu 
cjarii di modons e lu cali ji. Doman i operaris a’ 
varan màncul lavór e jo ’o varai sparagnát alc. 

Cussì 'o fas. 'O voi jü, ’o siguri la cuarde ’tòr 
de colone, po 'o torni sù a cjariá. Biel squasi jem- 
plàt il bidon, ’o torni abàs e, planc a planc, ’o di- 
sgropi la cuarde. A chest pont, però, no vevi tignùt 

cont che chel altri plat de belanze al pesave plui di 
me. `O resti incocalit, tacât come un salamp intôr 
de cuarde e, biel che i modons a’ tàchin a lâ ju, jo 
'o scomenzi a là sù. A metàt strade i zenói a’ pètin 
cuintri dal bidon scussansi, e sü, ancjemó sü, fin- 
tremai ch'o rivi al « capolinea », trussant sul cu- 
viart. Ma no je finide: rivát ch'o soi adalt, i mo- 
dons a’ son riväz partiare cun tune tal fuarze ch'e 
àn sfonderát il cûl dal bidon; alore chel, restát sen- 
ze pès, al torne a lâ sù, e jo ’o torni a lâ jù. A me 
tát strade, tac un'altri colp cuintri dal bandarot; 
un'altre sgrifignade e po, finalmentri, Diu al ül ch'o 
rivi a tocjá tiare, dut pestát e sanganát. 

'E sarà finide!, 'o pensi. Ma no ài finit di pen- 
sà che... brum! mi cole alc intór cun tun scjàs dal 
diàul. Al jere sozzedüt che, plombát jo partiare, 
'o vevi molade la cuarde e cussi il bidon, restát sen- 
ze pés contrari, mi jere colat sul cjaf. 

"Tòr misdi 'e passà la femine e mi cjatà che no 
vevi figure di cristian. Mi puartà al « Pronto soc- 
corso » e par un més no ài vendüt medisinis. 

E cum, s'o feveli di fà alc, baste ch’al sei qual- 
chidun par cjase, par sinti la femine a cunsiderá: 
« Al à tante buine volontat lui, ma... >. 

'E je une sante femine, ma jo la coparés! 


LUCIANO VERONA 

H COMO MOV BWA) 


<=. RED Droa Et Undezzr Uma zat Jugu 


S. Ugo 

S. Franzesc di Paule 
9. Ricart 
DOMENIE ULIVE 


S. Vizenz 
S. Celestin pape 
S. Rufin 


S. Redent 
5. Marie Cleofe 
S. Terenzio 


PASCHE 


Pascute 

S. Eufrasie 

S. Liduine 

. Nastasie 

S. Lambert 

S. Nicete pape 


TAVE DI PASCHE 


Eme 

Gise 
Selmo 
Caio pape 
Zorz 
Fedél 
MARC 


Marzelin pape 
Zite 

Vidal 

. Catarine di Siene 
. Piu V pape 


() ta Gn an 


DDD PAMANAH 

Avril 


Il difiet 


A doprá monede buine come s'e fds false a’ 
puedin rivâ nome che i maz e i furlans. 

Al capite chest: für dal pizzul ambient dai fur- 
lanisc', no tu cjatis un furlan ch'al crodi che il Fridl 
al séi un grant valór; anzit, baste che si trati di 
une manifestazion furlane par che l'impen finanzia- 
ri la preparazion e la propagande a’ sédin minims. 
Parce? 

Si viót ch'o sin masse sensibii a ce ch'a disin 
di nó cheialtris: se nus disin ch'o sin granc' lavo- 
radórs, si sglonfin di gjonde che nus vegnin fin 
rossis lis orelis; ma nome il fat che qualchidun tun 
passât aromai lontan al vébi dit « Dime can ma no 
furlan », al nus à butát jà tant che une condane bi- 
bliche. 

Nol val nuje, par nó, dut ce ch'al è deventát fur- 
lan in mil agn. Si salve nome ce ch'al à scrit Paso- 
lini, cun dut ch'al è nassût nome in chest sècul, 
parceche für di chenti e àn dit robonis di lui. 


La profezie 
Quant che i sorestanz locâi e’ àn di domanda 

alc a Rome, s'a vuèlin utigni alc a' scügnin simpri 
mutivâ la domande cul di che si trate dal Friül, ve- 
nastáj di une regjon sui cunfins plene di peculia- 
ritâz. Cui ingjànino? Se midiésins o i romans? 

In ogni mit, la monede furlane 'e pò vigni do- 
prade par interés estranis al Friül: 'e pó jéssi par 
esempli qualchi istituzion o realizazion grandis ma 
inütilis, stant ch'a 'nd' è altris in Italie compagnis 
o miór, no nome imitazions. 

Alore la monede buine 'e pó vigni doprade co- 
me false par comprá robe false... 


It 





I] delinquent al à dispés un altri tribunál che nol di- 
libare mai: la cussienze. Il prin e plui grant cjastic dal 
delit al è chel di vé podüt fálu. 


Lucio Anneo Seneca 

Furlans, 
deuelait par gurlan! 


Vario in bac Patria sermone utuntur; nam 
qui circa [citra?] Tiliaventum Liquentiam 
versus babitant, victu cultuque corporis ac 
sermone magis politici existunt, qui ultra 
semibarbari omnino videntur, qui vix intel- 
liguntur; mulierum tamen ac puellarum ser- 
mo mirum in modum bomines delectat; et 
ad illarum amorem allicit. Qui in montibus 
habitant omnino sunt barbari, moribus et 
sermone: de rusticis et plebeis loquor... 


J. DI PORCIA (1462-1538) 


DISLEELENGHIS 
par provis di lei, di di-sù e di scrivi. 
Di' po, Di' ueli ch'e séi vere che ognidun di nó 
par no cjatá da di ogni di, al dà ce ch'al pò da. 
Dome di domenie Meni Menot al mene done Mè- 
nie là di só madone a Domanins fin tal indoman. 
. Gjgj, Gjenio e Gjldo s'inzegnin "za a gjoldi cui 
gjgjos, gjó, qualchi gjügjule jà par Gjénue. 
« Apene ch'e jeve da jevade, jo j 'e doi a jê, Jo- 
ne, cheste jeve ch'e jeve ogni jone ». 
< Jehi! e jo 'o vuéi daje a Jole ch'e jojole tant >. 

Non è meraviglia se la natione friulana di 
tante generazioni adunata, abbia varia e mol- 
teplice favella. 


G. CANDIDO (1450 c - 1528) 


SCIOGLILINGUA 


per esercizi di lettura, di dizione e di scrittura. 


Ebi, Dio voglia che sia vero che ognuno di noi 
per non trovar da dire ogni giorno, dà quel che può 
dare. 


Soltanto di domenica Domenico Menotti porta 
donna Menica da sua suocera a Domanins fino Vin- 
domani. 


Luigi, Eugenio ed Ermenegildo s'ingegnano già 
a godere coi veneti, ho detto, qualche giuggiola già 
per Genova. 


« Appena si alza dall’argine, io gliela do a lei, 
Jone, questa leva che solleva Ogni grossa trave ». 

« Ab! e io voglio dargliela a Jole che si lamenta 
tanto >, 


BOE 

CRIST RISURIT 


Nassude 'e je l'albe, 
sclarit al è 'Ï di. 
Soréli di Pasche 

al è chest lusi. 


'E cir Madalene 
un vif jenfri i muarz, 
vaint la sô pene 
fra cuêi e bearz. 


Al passe pe bràide 
un cjár ortolan, 
vistát di une gjaide: 
la sape al à in man. 


« Ce vàistu, Marie? », 
la clame par non. 

La femine pie 

si met zenoglon. 











« Lu vevi ta l'ore 
de crôs assistüt. 

Lu vin muart adore, 
tal landri methit. 


Va, frute, fevele 

dl mont che nol sa 

che Crist nol è in cele, 
al vif e al pò amá ». 


Signôr, risurit 
te glorie e te pás, 
ti vin tant vait 
te crós di doi trás. 


Cumo splent e gjolt, 
nol è ce pati. 


La vite tu ás cjolt 
de tombe chest di. 


DOMENI ZANNIER 

«Nase botis» 


In Venezuela, dongje Caracas, al è un biel sit 
clamât « El Potrerito ». Ta chel sit une famée fur- 
lane, che no pant, za trentagn 'e à metüt sà une fa- 
briche di veris e cristái a üs Muran di Vignesie. 
La fabriche 'e je lade indenant cetant, e i afárs an- 
cje. Ogni di a' rivin corieris di int foreste che, di 
ogni bande dal mont, ’e ven a visita e a compra. 
Si calcdle, mi an vüt dit, che fin cumó a’ saran 
stáz nujemancul che vot milions di visitadórs. 

Une di a 'n' sbarcià un trop ch'a vignivin se- 
pidiu dontri e si métin a cjalä e a scrusignä tra i 
mil articui in mostre. La siore parone, che cul omp 
ju compagnave atêr pes salis, 'e lampe un tal ch'al 
veve un nás lunc un sproposit. Sclete, par furlan, 
j dis al so omp: « Bruno, 'o 'nd' ài viodüz nâs 
luncs, ma come chel li mo nó ve'! ». 

L'omp dal nás lunc si volte a planc bande de 
siore e, cun muse di brèe, j dis: « Orpo, siore, ise 
furlane? ». 

A’ passin un pós di agn e 'e ven dal Friül a 
« El Potrerito » la mari de parone. La storie dal 
nas lunc 'e jere zaromai dismenteade; ma une sere, 
dopo cene, s’impènsin di passa l'ore cu la proiezion 

di un filmut di chêi che qualchi volte a’ cjapavin 
su intant des visitis dai foresc’. A un ciart moment, 
co al compär chel täl dal näs lunc, la mari si drezze 
impins, 'e alze une man e ’e zighe: « Alt! jo ’o 
cognös chel li: al è da Darzin e lu clàmin "nase 
botis” >. 


A; P. 

Lis monz cu la scufe di néf 

daür des cuelinis ch'a làsin di cil, 

ch'a cjàntin nininis cui glons de mê pléf 
tal clip dal avril. 

Da “JL sogno di una cosa, 


Za di matine, se la zornade 'e je biele, la strade de 
province e lis stradelis di cjamp ch'a puàrtin a Cjasäl, si 
jèmplin di int che va ae sagre dal Lunis di Pasche. Un pôc 
a la volte i granc' práz, colorâz di un vert frêt e lizêr ch'al 
sa ancjmo di unviár, e ca e là di qualchi rame rose di spiar- 
solár, si mòstrin plens di int che va atór zujant, corint e 
cirint di divertisi; dilunc i fossäi, al trot e libars des ca- 
retis, i cjavai a' van a passon puarlant te scbene qualcbi 
zovenut viestüt di fieste; i fruz, sù e jù pai depuésiz granc’ 
des bicicletis, a’ córin scjassant spadis di len, fatis scurtis- 
sant татат; e lis frutis, cu lis lôr blusis di colór viole, 
naranz e verdis, a’ zuèin cujetutis sot lis plantis di saüt ch'a 
mostrin apene i prins bütui. I breárs par balá a’ son ancj- 
mò vuéiz e lis mil bandierutis di cjarte, picjadis sui fii des 
lampadinis, si movin apene tun ajarin lizér ch'al sofle dal 
mar. Ventissu il cercli des monz de Cjargne si sfante tal 
blancór, lusint e velát, des primis zornadis di viarte. 

Di Ligugnane, Rose e San Zuan, cb'a jerin i lór pais, 
cence savé un dal altri, Nini Infant, Milio Bortolus e Li- 
gjo Peresson, si jerin inviáz pe fieste, cu lis compagniis, 
subit dopo gustát. 

Par di la veretát, di viste lór si cognossevin ormai di 
unevore di timp, parvie che st jerin za cjatáz, tantis voltis, 
in altris sagris, e ducjtre a’ fasevin part de miór zoventit 
de rive gjestre da l’Aghe. Il Nini, cul so ami di Ligugna- 
ne, al rivà a Cjasál in biciclete; sul manubrio al veve plan- 
tade une rame di baraz blanc, e stant che za di matine al 

veve bevüt un pôc, no passave frutate che no la tormentàs 
cun bergheladis mataranis e plenis di complimenz. Si sin- 
tive unevore in forme: a Cjasál, apene rivát, al butà la 
biciclete tal depuésit cul fâ di un ch'al si sint paron de fie- 
ste ancje s'al è forest, e i frutaz legris de custodie, pronz a 
siarvilu, lu cjapàrin subit in simpatie. Lassade la bicicle- 
te, e tignint nome un ramut di spin blanc, strent tai la- 
vris, al lè subit a control l'ambient. 

Intant, scalmanáz tant che lui, di Rose a' rivavin une 
compagnie di zovenaz dai quindis ai vinc' agn, cu la gja- 
chete tes spalis e lis mais a fassin grandis e coloradis in 
zir di vite; tra di lôr, biont, cui cjavéi un tic a onde e 
cui vôi ch'a parevin di cristal turchin, Milio al pedalave 
cu l'armoniche picjade datir de schene e apene che la sé 
compagnie si liberà des bicicletis, propit come ch'al veve 
fat il Nini, al tacà infogonát un « passo doppio », compa- 
gnât des ridadis e des vosadis dai amis. 

Podopo al rivà il tiarz, Ligjo Peresson, impins sul cjár 
plen di frutatis e di zovenuz; al guidave il cjaval blanc 
ch’al scjassave il cjáf lant vie in jenfri de int; e lis frutatis, 
intant, a’ cjantavin scjassant parajar i fazzoletuz e lis ra- 
mulis di spin blanc crevadis dilunc la strade; apene riva- 
dis sul prát de sagre, lis frutatis a’ svolärin vie di colp 
sburtansi e ciulant, e Ligjo al restà di bessól, judát nome 
di so fradi Onorino, a viodi dal cjaval. E quant che dut al 
fo metüt a puest si cjalà intór par ciri i amis che si jerin 
sfantäz tal miez de confüsie. 

Il Nini, Ligjo e Milio a' vevin duc' une etát indulà 
che, par lór, une armonicbe 'e je une robe impuartante: 
al fo cussi che si cognossérin, parvie de armoniche di Mi- 
lio, che, sot dai baraz di spin blanc, al stave sunant pai 
siei amis. E il Nini, cu lis mans te sacbete, al jere li cbe 
lu scoltave cun tun fâ un póc irònic e quasi di sfide. AI 

someave ch'al stés par di alc: salacôr par fâ une critiche 
al « passo doppio », o une osservazion, opár ancje un com- 
pliment. In ogni mát i siei vôi a’ vevin un alc di legri e 
sigür; ma i frutaz di Rose, di lui, quasi quasi, no si jerin 
nancje inacuarz: ma ben Milio, ve', dopo vélu lumát j 'e 
meteve dute, e al someave cb'al sunas, dut impiát, nome 
par lui. 

Intant si jere fat dongje ancje chel altri, e al si jere 
metüt in bande dal Nini: si cjalavin sotvie, ma no vevin 
coragjo di tacá boton. A un ziart pont, però, la zoventüt 
di Rose le dezzidè di lá inalgò, vadi de bande dal breár 
(indulà che il bal nol jere ancjmò scomenzät) opür viars la 
barache de ostarie: indulà ch'a puartarin cun lör ancje 
Milio ch’al continuave a suná. Restáz cussi dibessói don- 
gje i baraz blancs, il Nini e Ligjo si derin ancjmo une cja- 
lade, po il Nini si dezzidé a fevelá par prin: « Lui al è di 
San Zuan, no èa vera? », al domanda. 

«Si», al rispuindè chel altri galandin. « E lui se no 
fali al è di Ligugnana: si sin vidüs tanti’ voltis pa li’ sa- 
gris... ». 

« Domenia j lu ài incontràt a Muris, cu 'na biela zovi- 
na: j la conós, a é una di San Vit... e a veva una amica 
amondi biela, ancia ic, ma no soi rivat mai a parlaghi... >. 

< Vuéi, forsi, a vegnin chi», al disè Ligjo, < s'al vòu, 
ghi la fai conossi... ». 

« Benon alora! Zinu a bevi un gót? ». 

« Zin! », al rispuindé content Ligjo. 

L'amicizie, ormai, 'e jere fate... 


PIER PAOLO PASOLINI 


(Traduzion di Eddy Bortolussi) 

Ce pene, dai gjornâi! 

Banchirs, industriál, 

ministros, segretaris di Partit, 

pulitics, gjenerät, 

duc in chel nit di Gelli, la < Pi Due >! 


E lui а uzzáju duc’ che nancje une gue 
par véju pronz secont lis siés viodudis 
ad espuartá valudis, 

a fâ spari chel tál, 

a sublimâ chel gnogno biel anâl, 

a fracassâ l'Italie, di maniere 

che nancje in Inghiltere 

tal cors de ultime uere 

i mucs cu la « Vi Due »! 

Al jere muart Zefon, ch'a 'n' veve novante. 

Al jere védul. Al veve tre fis e tre brüz, e une 
schirie di nevôz. 

Alore a' vevin di vièstilu par mètilu te casse po- 
stade tal tinel de cjase, par ch'a podessin lâ a bini- 
dilu dut il païs; e í fis no lavin d'acordo su ce ch'a 
vevin di mètij intôr. 

« La sô mude di fieste », al diseve il prin fi. 

« Ma 'e je ancjemò gnove », al diseve il secont. 

« Si j met il vistit di quant ch'al lave a marcjat, 
cu la só golarine ». 

< Ma ’e je di sede ché golarine », e diseve une 
brüt. 

« Di sede o no di sede », al diseve il prin fi, 
« 'e jere sô e al à dirit di puartáse; e parimentri al 
à dirit di puartási dilà la só mude di fieste ». 

« Strassá la robe in ché forme! », al diseve il se- 
cont. 

« Juste; ma la int ce diráe s'o lu viestin come 
quant ch'al lave a marcját? ». 

E' àn finit cul métilu sot in mudandis e cui 
cjalzuz, senze scarpis. Par che la int no vessin nuje 
ce di la volte ch'a lavin a binidilu, j àn lassát no- 

me il cjâf libar, e il cuarp, lunc, te casse, j al àn 
platát cun tune cüzzine, ch'al semeave une mümie; 
e ancje ché cüzzine, dopo, denant di meti il tapon 
su la casse, le àn prelevade, che une cüzzine 'e je 
simpri une cüzzine... 


Bepo, sui setantecinc agn, cun tun pocje di alte- 
rio e cun difiez di circulazion, che in cjase só al 
cjatave ce ch'al oleve pes tantis pensions ch'al tira- 
ve par vé lavorát par agnorums in Svuizzare, in 
Franze e in Gjarmänie, al va a cjatä so copari De- 
nél, de só anade, che nol jere masse in salüt. « De- 
nél, 'o soi vignüt a cjatáti ». 

« Ti viót ». 

« 'O soi vignüt... se tu ás bisugne di alc... ». 

« Graziis, Bepo >. 

« Denél, senze nissun cumpliment... ». 

< Poben, Bepo, se tu mi das un pó' di salât... >. 

« 'Orpo, Denél, tu mi domandis propi ce che 
no ài! ». 





M. 

Mai 


Il difiet 


Parcé la « pizza » napoletane àje conquistát il 
mont, là che invezzi i prodoz furlans no rivin a 
vé granc' risultáz dibot inió? 

La pizza 'e je un plat inteligjent, ch'al à den- 
tri un póc di dut e al ti gjave la fan cun tun tiarz 
di ce ch'al ti costarés un gustá. I prodoz furlans, 
invezzi, a’ son pai siórs, parceche i furlans a’ vué- 
lin fâ i béz subit, tun moment, che lór no àn pa- 
zienzie. 

Al jere un ch'al lave a fâ lavórs là dai conta- 
dins. « Ben », j dis un ami ta l'ostarie, « tu cjatarás 
qualchi bon salam ». Chel j à rispuindüt che i con- 
tadins pitost di dáti un salam ti dàn la femine. 

E cussi al sozzét che se un ch'al à une frascje e 
al viót ch'al ven fat bon azzét a une fretae cu lis 
jarbis, tal doman la fretae al conven lâ a mangjale 
tal restaurant plui cjár dal mont. 

Dal sigür che i furlans e' àn di vé patide tante 
fan se vué a’ son rivâz a preseä tant ce ch’al val 
póc, al ven a jéssi ce ch'al è matereál, e a no cal- 

culâ nuje ce ch'al è culturâl e che, tal contest dal 
vivi, al vâl di plui. 


La profezie 


_ Co tu j tegnis tant ae robe, tu butis vie la vite. 
Afárs tiéi! Ma sestu bon di pensá che a vé tant e a 
no jéssi propit bon di deventâ siór, al è dut inutil? 
E s'al è inutil, ce utilität àstu a pensä al util? I 
siórs a’ pénsin al biel e al bon. 

Si salvaran nome chéi furlans ch'a impararan 
a jéssi siórs. 


No stá a compuartáti come se tu vessis di vivi mil 
a 


agn. La muart ti è parsóre: fintrimai che tu vivis, cir di 
séi bon. 


Marco Aurelio 

Furland, 
feuelàit par furlan! 


Jo sint nassüt tra Glemone e Tumiez 
dongje lis monz di ca del puint dal Mesc 
par furlan vuéi cjantà no par todesc. 
Vuéio siarà in un desc 
lu mid plaidà ch'è natural e bon 
e dî cugiaro, s’jo puès dî sedon? 
Jo sarès un mencjon 
a favelà e no jéssi intindát 
jentre de vile là cb'jo soi nassüt. 


N. MORLUPINO (1528-1570) 


DISLEELENGHIS 
par provis di lei, di dî-sù e di scrivi. 

Lui il més di luj nol úl stà a ’zujà а Zut cun més 
agnis, che Diu m'es conservi, ma al fás un mismas 
di maz par jéssi cul més e lâ là che la sorte ’e ül, 
e jéssi plui libar tal so jéssi. 

Il lát di Sauris, dapit di Lateis, al à come un lat 
lat in sbrum. 

Cun Titule Lalele e Lelo Cjanton 'o cjantin tun 
cjanton il cjant de falulele. 

Siore Linde, sentade sot la linde, 'e lei une lun- 
gje lejende. 


72 











La lingua de gl'onorati Signori delle tre le- 
ghe, chiamati uolgarmente Griggioni, i La- 
tini gli chiamarno Reti, è tale, che pareva 
impossibele a potersi porre in iscrittura essen- 
do ella quasi peggiore che la Furlana, la 
qual è tanto trista, quanto sono buoni gl'in- 
gegni e quanto grande è il valore di quella 
provintia onoratissima. 


P. P. VERGERIO il Giovane 
(1497/98-1565) 


SCIOGLILINGUA 
per esercizi di lettura, di dizione e di scrittura. 


Lui il mese di luglio non vuole stare a giocare 
a Zuglio con mie zie, che Dio me le conservi, ma 
fa un guazzabuglio da matti per uscire col cursore 
e andare là dove la sorte vuole, ed essere più libero 
a suo modo. 


Il lago di Sauris, appiè di Lateis, è come un lat- 
te andato in panna. 


Con Titule Lalele e Aurelio Cantoni cantiamo 
in un angolo il canto della falulella. 


La signora Teodolinda, seduta sotto la gronda, 
legge una lunga leggenda. 


D. Y, 


13 


LA BIBLIOTECHE DI RISULTIVE 


Jo di Risultive, nassût e cressût parmis da l'a- 
ghe dapit la cleve (aghe e tiare tal seren de viarte, 
la stagjon curte di chest sium di buinevite), 'o soi 
un dai pós che par un pél, si fás par müt di di, e 
àn vude la furtune di fâ biei bocons di viaz tal so- 
reli e l'àjar de Basse, dilunc dal Tiliment e sà pa 
l’Alte: dut il mont furlan... Mi visi che di là de 
rét de cjase di Dalban, su la strade di Pers, un 
frut di gale, fi di Joane, une des miórs tresemanis, 
femine di Marasint cui cjavéi sál e pévar, al tirave 
jü lis cjariesis pe mari di San Pieri supant une gjam- 
be di dolcemare. Ce timps! Daûr i lunaris di pre 
Bepo si scoltave lis predicjs dal muini e il Vanzeli 
dal plevan. 

Une di, passant tra lüs e scür par un pais de 
tiare di Lansing, 'o ài sintude une vós disdevóre 
ch'e diseve peraulis, dome peraulis: al jere il di- 
scors di une frute cul tomát di Carnevál su la muse: 
e Al âl plomp e nivel >, dissè, < par tigni in quili- 
brio lis scais di piere de cjase di Cja' Dreór, a Bu- 
je! ». 

« Si si, bielestele! », gjó. « Nó no vin dome une 
idée e dis cjantis, ma tantis ideis e cjantis. Ma 

chenti, ninine, no si reste a mans vuèidis: si lote 
pai nestris fogolârs come ir e come quan'che i stru- 
mirs e i zambarlans a' fasevin faliscjs dal diàul a 
colôrs; come ta chel dies irae pal Friül 1976. 

Cumó nol covente mandá letaris ai furlans ne 
ai foresc' par furlan, parceche duc' lu sa che tes pa- 
gjnis siaradis dal libri des peraulis, te flór des pui- 
siis furlanis e te cuintristorie dal Friül a' son lis 
vôs e i faz de nestre Patrie. 

Mandi, int mé, e amis come prime, come sim- 
pri! 


BIDINUT 


Culi a’ son nomenáz duc’ i 66 titui dai libris di 
Risultive stampáz fin cumò. Contàit ju, e ’o vio- 
darés ce sclopetadis! 

laméis di une volte 


Pieri (il pari) j domande 'e Sunte (la mari): 
« Ce àno chêi fruz ch'a vàin? ». 

« E’ àn fan ». 

« Petèniju ». 


* 


Pieri ur domande ai siéi fis ch'a stan mastiant 
alc: « Ce mastiàiso? ». 

« Ai». 

« Ce? >, 

« Ai! », 

« Bon. Mastiàit ». 


* 


Sunte, su la stagjon des cjariesis, "e mandave i 
siêi fis sul zesâr a tirâlis jà. Ur diseve: « E viódit 
di no colà, savéso, ch'o mi dissiparéssis chel biel 
strop di lidric sot vie dal zesár ». 


* 


Pieri j domande a Nadalin, il fi plui pizzul: 
« Parcè vàistu Nadalin? ». 

« Mi è dât la mame ». 
« Parcè? ». 
« Parcè ch'e veve reson ». 


* 


Berto (il fradi plui grant) e Nadalin (il fradi 
plui pizzul) e? àn di passa l'aghe di un гіш; e alore 
si gjàvin lis züculis e i cjalzuz. 

Berto j dis a Nadalin: « Diu, Nadalin, ce pis 
sporcs che tu ás! ». 

Nadalin j rispuint: < Tü tas, che tu ju 4s plui 
sporcs che no i miéi! ». 
E Berto: « Par fuarze! Cui ísal plui vecjo? ». 





* 


Sunte, stant che in famée 'e jere tante miserie 
che mai, 'e va sul fijár ch'e veve tal ort; 'e jemple 
un biel zéi di fis e 'e va a véndiju tun paisut dal 
contorno. 

'E viót un omp sul antíl di une puarte e j dis, 
mostran'j il zeut: « Mi cjoléso? ». 

« Parone », j rispuint chel paron, « jo 'o soi za 
maridat; ma 'o ài un fradi ch'al è vedran. Jentrait >. 


* 
Sunte 'e je lade a Udin. Dopo di vê stàt atór pes 

buteghis, no saveve tornâ li de stazion de coriere 
ch'e veve di menâle a cjase. J domande a un omp 
ch'al passave: « Paron, di ce bande ào di lâ par 
lâ a cjase? ». 

« Parone, se no mi dis là ch'e sta... ». 

E la Sunte: « Curiôs! ». 





Il stimul plui fuart di ogni infamie al è il bèz: ch’al 
intossée lis cjasis, al messede i velens, j dà in man la spa- 
de ai sassins pajáz par copa e ai soldáz: e al è simpri ba- 
gnât dal nestri sanc. 


Lucio Anneo Seneca 

IL TO PATI 


°L è squasi 
un scur 
ch'al mágla 
il to ridi. 
"A je la spia 
ch'e il pati 
al à lassât 
un segno 
su che tô musa 
neta 

e tal to cür 
scunit. 

II to sinti 
cussi fuart 
ti scurta 
la vita. 
Sberla 

il to dolór. 
Rit, vai 

o ufint; 
ma no stá 
restá cussi, 
ferma, 

cujeta 

a racuet 

li velenôsi 
feridis 


dal timp. 


BUNO NOBILE 


(Furlan di Aquilée) 

Frurrond 


Bruno j telefòne a Pauli, so fi. J domande ce- 
müt ch'al sta. J dis che lui al sta ben e parimentri 
sò mari. Po’ j dis che in chel jenfri che no si jerin 
ni viodüz e ni telefonáz, al jere muart chel omp... 
chel siór... de sô stesse anade... che siguramentri 
Pauli lu veve vüt cognossüt in cjase sô timp in- 
daür. 

Pauli al rispuint che di chel siór si vise e no si 
vise. « Ce agn vévial? », j domande a so pari. 

« Ti ài dit ch'o jerin de stesse anade ». 

a Orpo >, al dis Pauli, < zóvin. E di ce isal 
muart? Vivévial regolár? ». 

« Cemüt, mo ». 

« 'O uei di, vévial vizis? ». 

« Si, al veve un vizi, il piés vizi di duc' i vizis 
di chest mont: chel vizi che par talian si lu clame 
"vizio cardiaco" ». 


* 


Un miedi di Udin, nobil e siór, za in pension, 
al cjaminave par Marcjatvieri a Udin cul cjáf tai 
nui, ch'al jere saldo cul cjáf tai ndi. 

S'intope tun puar vieli che j slungje la man par 
domandáj la caritât e che j dis: « Siór, 'o ài fan ». 

Chest miedi j fás di moto cu la man drete che 
si tiri imbande e che lu lassi sta, e al va dret par 
uns quatri pàs. Podopo si ferme come sorepinsir, 
si volte, al torne a fâ chéi quatri pàs indaür fin li 
ch'al jere inmó chel puar vieli e j domande: « Ce 
mi astu dit? ». 

« 'O ài fan ». 

« Bon segno ». E al va dret. 


* 


Sergjo Visentin al va in Cumune, che j covente 
une cjarte. 

Il scrivant, dilà dal bancon, cu la pene in man, 
j domande: « Il so non? ». 

« Visentin ». 

« Tronco? ». 

« Nò, Sergjo ». 


* 


Tal simitieri di Biliris la Gjne ’e stave regolant 
il... strop dal so puar omp quant ch'e viót a jentrá 
tal simitieri la Flavie, 'ne paesane sui corantecinc 
agn, che j jere mancját il cristian uns tre més in- 
daür. 

Ma la Flavie, invezi di lâ su la sepolture dal 
cristian che j jere manciât uns tre mês indaür, la 
Gjne la viót ch'e va drete a inzenoglâsi denant de 
sepolture di Silvan, un biel fantazzon dal país ch'al 
jere muart pós més prin ancje chel. 

Smaraveade di un tant, la Gjne 'e va dongje 
de Flavie e j dis: « Flavie, 'o jeri persuadude che 
il to omp al fós stat metüt ju lajù insomp, e no 
chi ». 

« Si, Gjne, il gno omp nol è chi, che culi al e 
Silvan. Ma al è propi Silvan che jo 'o soi in débit 
cun lui, che mi à insiorade la vite! ». 


* 


Terzo di Vigo al tornave a cjase de Gjarmànie 
sot Sanz, e la femine ’e jere rivade cu la cariole 
in stazion a Tarcint a spietàlu. 

Al rive in stazion, al dismonte dal treno, al poe 
la valis e il sac dai impresc’ su la cariole, e vie. | 

Al à apene passât la cjase di Pelarin e faz chéi 
cinquante metros di strade par là a Madone quant 
ch'al ferme la cariole sul ôr de strade e j dis 'e fe- 
mine: « Sü, mo, Nastàsie ». | 

« Terzo », j rispuint la femine ch'e à capit a colp 
il parcé de fermade di Terzo, « Terzo, tu âs tant 
spietát... ». 

« Masse. 'O spieti di Pasche in ca, e cumó von- 
de ». 

« Terzo, miez'ore e 'o sin a cjase... ». 

« Nancje un minüt ». 

« ... a cjase, tal cujet, tal sigür... >. 

« Intant chi, e po' ancje a cjase ». 


Unevóre di voltis al è injust no nome chel ch'al fâs, 
ma ancje chel che nol fâs. 


Marco Aurelio - I ricordi - IX-V 

LA STATISTICIIE 


Ce ch'e je la statistiche? T'al pant: 

‘ne robe par fâ un cont in gjenerál 

de int ch'e sta pulit o ch'e sta mál, 

ch'e mür, ch'e va in galere e vie indenant. 
Ma a mi la robe mi è curióse quant 

che j métin dentri la percentüäl, 

che li la medie 'e reste tál e quál 

ancje par un ch’al mancje di chel tant. 


Mi spieghi: stant ai conz di chéi ch'a san 
doprä cheste statistiche, al pár clár 
che a ti ti tocje une gjaline ad an; 


che chê, s'e mancje tra lis spesis tós, 


instés in te statistiche s'impár, 
4 = ` . A t A 
parvie che un altri al è a mangjánint dós. 


TRILUSSA 


(Traduzion di Meni) 

TAL BRAS DETO PARI 


Tal bras di to pari 
ridint cuntra il soreli 
ti sins il profun 

di ^na rosa di curtil. 


Misdi lusint tal curtil! 
Cui déis da la manuta 
intorgolas ta li’ fuöis 
ti strens ridint 


il cour di ^na rosa... 


I vii inseas 
ta la lus dal soreli. 


EDDY BORTOLUSSI 


(Furlan di San Vit) 

Confessions 


Ugo al va a confessâsi dal plevan dal país. 

« Conte », j dis il plevan. 

< `O blestemi, siór santul >. 

« Muàrditi la lenghe, invezi. Podopo? ». 

« 'O conti bausiis ». 

« Duc' lis conte. Coragjo ». 

« M'inrabii cu la femine, ancje quant ch'e pó 


vé reson jé ». 


« Monadis. Cóntimi alc di plui sostanzeós ». 

« 'O ài robát ». 

« Robát ce? ». 

« Piruzzis ». 

« Cagneris! dulà? ». 

« Siór plevan, no pués dilu ». 

« Dulà? ». 

« Siór plevan... tal so ronc... ». 

« Tal gno ronc? Satu o no satu ch'al è pecjät 


mortal? Se tu as vóe di salváti, guai tal gno ronc! 
D e To 15 

E par chel che tu ás fat, tu mi slungjs "ne cjarte di 

dis e tu preis quatri parz di rosari >. 


M. 

Vloriutia di país 


Jacumin al jere il pupil di cjase parvie ch’al 
jere nassüt daspò sis frutis. Dute la robe miòr in 
cjase ’e jere par Jacumin. Quant ch’a copavin lis 

gjalinis, i tocuz plui sauriz par Jacumin; quant ch'a 
copavin il purcit, i zerviéi e lis brusàdulis par Ja- 
cumin. Insumis dute la miór part par Jacumin. 

Une biele di a' tacàrin ancje lis disgràziis: al 
muri il vigjel, e Jacumin, parcé ch'al veve di svi- 
lupasi al scugni mangja cjár di cuntinuo; subit 
daürji a’ muririn i dindis, e jù dute la cjár a Jacu- 
min parce ch’al veve di cressi fuart e san par cun- 
tinuâ il cognon de famée. Sicheduncje al jere tant 
stufát di mangjá cjár di jéssi ingomeát. 

Une brute di, in miez a chesc’ odórs e savôrs, 
e' plombà in cjase un'altre disgrazie. Il frut spau- 
rit, no podint sustignile dibessól, al coré di buride 
dal mestri. Al jere dut tune lagrime e, sustant, j 
conta dute la trafile de cjár. Daspó vélu sintüt, il 
mestri j domandà: « Ésal ancjmó alc, Jacumin? ». 

Il frut, disperát, j rispuindé: < Al è che uê al 
è muart il nono! ». 


ale 


Milie ’e tontonave a Tubie parceche no si dezi- 

deve di lâ a confessâsi pe fieste dal perdon. « Sà 
mo, Tubie, tu pàris bon a lâ a dispedâ il pôl ancje 
tü ». 

« Po si, po si, femine, 'o larai apene finiz i la- 
үдгѕ >. 

E Tubie al lè a confessási. Il confessór, tra l'al- 
tri, j domanda s'al veve mai fat i cuárs 'e femine; 
e Tubie al rispuindè che, cui timps ch'a córin, là 
simpri cu la femine al è für di mode. Alore il con- 
fessór al deventà sevér e, par pinitinze, al imponé 
a Tubie di mangjá une grampe di fen: « E cussi 
tu impararás a no là a mangjâ il fen di chei altris! ». 

Tornát a cjase, Tubie al spari de viste de fe- 
mine; e cheste a cirilu dapardut. Par intif lu cjatà 
scrufuját sul toblát parmis di une tasse di fen, ocu- 
pát a mastiâ un fros a la volte. « Daspomai ch'o 
ti clami e ch'o ti cir, ce fastu culi? >, 'e berghelà 
Milie. 

«’O fas la pinitinze che mi à dat il plevan >, 
al spiegà Tubie. 

« Ma vastu daür di chel là tà? Se jo 'o lavi 
daür di lui a chest 'ore ’o vares scugnüt mangjä il 
toblät intîr! ». 


* 


Une clape di zovenoz, di chei usáz a no pati 
mai sét, si cjatà te ostarie a bagná la peraule, quant 

ch'al rivà Drèe, cunsiderât il cjâf de squadre dal 
clinto. Daspò vê bevât un pâr di tàis, Drèe al in- 
vidà ché cübie di amis a cjase sô par bevi une bu- 
tilie di stròpul. 

A’ jentrarin in cusine propit quant che la no- 
ne 'e stave scoltant la Messe par television, e il pre- 
di celebrant al pronunziave: < Il Signore sia con 
vol >. 

< Drèe >, j disè il plui mataran de clape, < se 
il Signór al fós cun nó, ce cjochis che j tocjarés 
fâ! ». 


* 


In treno, tun scompartiment di prime classe, 
al jentrà un plevanon grant e grués, che si sentà, 
sfladant, di front a un siór che pacjficamentri al 
lejeve il gjornal. A viodisi in fazze che stàipe di pre- 
di, chel siór si secjà, e distrade si sbrocà: « Ce raz- 
ze di bo! ». 

E il plevanon, di rimant: « Sigür, siorut; tra 
jo e lui però ’o podin fâ un biel presepio! >. 


* 


Un contadin al va li di un so ami a domandáj 
il mus d'imprest. < Bulintir », j rispuint, < ma za a 
buinore gno fi al è partit cul mus viars Udin ». 

Propit in chel il mus, ch'al jere te stale, al ta- 
cà a ronâ. 

«’O ài capit >, al dis l'ami, < tà tu mi das di 
bevi flocjs, ma il mus ti à sconfessát ». 

« Mi smaravei di te», al rispuint chel altri, 
« che tu crodis plui al mus che no a mi! ». 


* 


Pierin, un canai di vot agns, al spizzà lis orelis 
quant che la mestre 'e spiegà in ce müt ch'a nàssin 
i fruz. Apene tornát a cjase s’imbatè in sô sûr Ta- 
resie e daurman j domandà: < Cemüt sestu nassu- 
de? ». E ché j rispuindé: « Sot une verze ». 

Dopo di ché al incuintrà só mari: « Mame, ce- 
müt sestu nassude? ». E la mari: « Mi à puartade 
une agane ». 

Subit dopo al cjatà la none: < None cemüt sestu 
nassude? ». E la none: « Mi à puartade la cico- 
gne ». 

E Pierin, preocupat: < Orpo, in cheste famée 
al è di tre gjenerazions che nol capite un part nor- 
mal ». 


* 


Doi contadins furlans a’ jerin läz a Rome par 
viodi la zitát e par vé udienze dal pape. Daspo vé 
zirat par chi e par là, a’ rivarin sot l'arc di Costan- 

tin. Si meterin a lei lis iscrizions che si cjatavin 
ali, scritis in latin, e lór no capivin nuje. S'inco- 
calirin 'tór d'une scrite, seont lêr impuartante: 
« Costantino magno populus gratus ». 

« Finalmentri une scrite ch'e si capis! », al di- 
sè un dai doi. 

« Ce vuèlial di? », al domandà chel altri. 

« No capistu propit nuje tü? Sta atent che cu- 
mò t'e spieghi, eco: "Costantin al mangje e il pó- 
pul si grate" ». 


* 


Migjo al jentrà te ostarie di Quilo 'e si sentà 
aprüf di un taulin lontan dal banc. E senze piardi 
timp al domandà un quart di chel neri. « Ch'e si 
sbori dut! », al tontonà fra di sé. 

Póc dopo al clamà un altri quart parcé ch'al 
sintive imò sêt. E cussi si fasè puartà un daür l'al- 
tri ben sis quartuz. 

Vignude l'ore di là, al clamà l'ustir, e, a mieze 
vós, j disé: « Quilo, no ài cun: ce pajáti! ». 

E Quilo: « Brut lazaron, parcé no dimal daspó 
vé bevüt il prin quart? ». 

Migjo lu cjalà cun voli di cunin e cun tun flát 
di vôs j replica: < Prime no ’vevi coragjo >. 


TARCISIO VENUTI 

EJAS 


Mi dis Gjervás (e al vai): 

« Meni», mi dis, «’o stoi tan’ mal che mai ». 
« Ce ti suzzedial po? ». 

Mi dis: « La frute! »; e jo: 

« La frute; ma ce ae? ». 

Mi dis: « Une canae! 

Mi ’n’ fâs >, al dis, < no sai contd cetantis >. 

« E tèt no tu la plantis? ». 

«No pués >, al dis; < mi à scláf... 

Par jé 'o ài piardát й сід}... >. 


Piardüt il cjáf, tu disis; ma cemüt? 
Tü, il cjäf, quant lu atu vit? 

CIL DI OGNI STAGJON 


Cil di ogni stagjon, voliturchin, | 
o sin nassúz insieme. | 


Prime cb'o fos, tà no tu jeris, 
dopo, ti stavi dongje 
cun anime di pól. 


Te lüs di ogni buinore 
si prestavin un svuel 

di pinsirs ràmpiz. 

Ce cb'o vevin di miór. 
Po, insieme te passion... 


Ancje jo come te: seren o nil, 
soreli opur stravint. 


Sot sere ogni colór si stenz 


e il gjoldi e la fadie 
cun nó, par simpri, dentri, sabulidis. 


MARIA FORTE 

Jugn 


Il difiet 


Tal més di jugn dal '81, la stampe 'e confuar- 
tave il popul, sturnit di une filàine di avenimenz, 
cul contáj che Spadolini, sul fâ il guviár gnüf, al 
spesseave che mai, ch'al saltave i rituái di simpri, 
ch'al brusave lis tapis. 'E contave cussi, la stampe, 
e po 'e tornave a conta. E a’ passavin lis setema- 
nis... Paraltri, cemût si varessial savüt di tante svel- 
tezze se la stampe lu vés contát une volte sole? 

Ve’ mo, al è dut in chest: come che duc’ o 
almàncul miez i talians a’ varéssin di capi tune vol- 
te sole che no si pó ricori 'es votazions anticipadis 
par no là indenant, cussi duc’ o almàncul miez i 
furlans a' varessin di capi ancjemó miór tune volte 
sole, par mancjanze di timp, che chest al é l'ultin 
moment bon par là indenant cu la valorizazion de 
regjon. No lu capissin. 


La profezie 


Cul di, culi disore, « almàncul miez » i talians 
e i furlans, si intint che ogni popul al à la só part 
di basoái e ch'al è a chealtre part, alore, che j to- 

cje di movisi, par no jéssi come chêi puars biâz che 
no son in cundizion di capi alc; e cul di « tune vol- 
te sole », si intint che se la int no si svèe per capi 
daurman, al sarà masse tart pari jéssi indenant e 
no restâ indaür. Cun tune diferenzie, tal câs: che 
se i talians no si mòvin, 'e sarà simpri l'Italie a 
proviodi; e che se i furlanis no si móvin, 'e sarà 
simpri l'Italie a no proviodi. 

E móvisi nol ül di nome protestà o proponi: 
al úl di, plui di dut, realizä. 

Qualchidun si movarà par rivà a movi alman- 
cul miez i furlans. 


L. C. 

Furland, 
deuelait par gurlan! 


...plàit udinàs no in dut, 

no paludan in dut, no in dut cjargnel, 
ma cun ducuanc’ cussi ben cunvignüt 
cu no si pò no in ver scoltá | plui biel. 


G. B. DONATO (1536-1599?) 


DISLEELENGHIS 
par provis di lei, di di-sú e di scrivi. 


No ài mai vüz tanc’ mai come chest més di maj 
passât: m'ai soi uariz cui riz cuez ai Riz li dal mai 
dal batifiâr di Rizzot. 

Meni nol è mone, le à par un bon mani: ma al à 
la manie di meti une manie tune mänie e là cu la sô 
< Mini » in màniis di cjamese a Mania a mangjâle 
cun tune manie di manióz. 

Ogni volte che mi senti sul merlin li de volte e 
mi volti a sinti il merlo, mi sint di bevi une merle 
di merlot. 

A Manzan si mangje une purizion di manz o di 
manze, e se si lasse la mance la chélare no mancje 
di ringrazià cun tante grazie. 


98 








Jo no soi di paré che in tal Friül 
la frase séi mior sint sparnizade 
di Talian, Francés e di Spagnál. 


G. SINI (1529-1602) 


SCIOGLILINGUA 


per esercizi di lettura, di dizione e di scrittura. 


Non ho mai avuto tanti mali come questo mese 
di maggio scorso: me li sono guariti con i ricci rac- 
colti ai Rizzi presso il maglio del battiferro di Ric- 
ciotti. 


Domenico non è ingenuo, è in condizioni privi- 
legiate: ma ha la mania di mettere una pancetta in 
un sacchetto per ricotta e di andare con la sua « Mi- 
ni Minor » in maniche di camicia a Maniago a man- 
giarla con una combriccola di maniaci. 


Ogni volta che mi siedo sulla posta di fieno sul- 
la svolta e mi giro a sentire il merlo, mi sento di bere 
una bottiglietta di vino merlot. 


A Manzano si mangia una porzione di manzo o 
di manza, e se si lascia la mancia la cameriera non 
manca di ringraziare con tanta grazia. 


D: V; 

Dedicade a tanc' di lôr, ancje a qualchidun di 
chéi de < La Vita Cattolica >. 


Po' al ... jentrà tun pais; e une femine, ch'e veve 
non Marte, lu invidà a cjase 50. 


Cheste femine 'e veve une sür di non Marie, 
che, sentade ai pis dal Signor, е scoltave lis peraulis 
di lui. 


Marte si indafarave par prontà dut; e a di un 
pont 'e ven dongje € `e dis: < Signôr, no t'impuar- 
tial nuje che mé sür mi lassi a navigà dibessole? 
Disj duncje che mi dedi une man ». 


Il Signór j rispuint: < Marte Marte, tü tu fa- 


stiliis par masse robis: e a 'n' covente une sole. E 
Marie `e à sielzût la part miór... >. 


Dal vanzeli di Luche - C. X, 38-42. 

UÊ E DOMAN 


A un gno nevôt sul flôr dai agn 


Cumò, denant di un mâl ch'al pò cjapâtt 
parvie di une panzade di uve e fis, 

o di un disturp ce sao ch'al pò secjâti 
dopo une gnot in blanc cu lis amiis; 


intant ch'al ven il jet a medeâti: 

« Sarà par quarant'oris », tu ti dis’; 
e, vere o nò, no cessin di balâti 

tal cjáf, intant, programs e fantasiis. 


Ma quant che tra centagn "ne dì a buinore 
ti sintarás intórti une colàrie 
di no vé vóe di saltá für dal nit; 


o alore, tà, ce provarátu, alore, 
savint di ché ch'e spie für pe clavarie 
cul passepuart in man par là a San Vit? 

LE МАКЕ 


Sentât te jarbe, Molene 
al bat il falzet 
cul cjaf insacát tai pinsirs. 


Al à paját il tratór 

cui lusórs impiáz pes cumiériis; 
purcitát e vendude la vacje 

cu la néf für di cjase. 


Ire feminis il timp 

j à inclaudadis te casse 

e une schirie di fidi 

ju à spiardáz vie pal mont... 


Bessól al e restát 
cun tune gjate soriane 
e quatri ucéi di riclam. 


Dai lavris 

ch'a strénzin la pipe 
'e cole une bave 
zale di bago. 








Muinid 


Colò barbon, di Magnan, de famée dai Sandrins, siôrs 
di cjamps e di vacjs e parons e gjestórs de plui antighe 
ostarie dal pais, al veve la incàriche di viodi de campa- 
gne e de stale de famée, senze interessási dal esercizi che 
ur stavin daür i viéi, un so fradi e lis sürs; cun di plui, 
di vedran tant ch'al jere, al faseve, plui par vocazion che 
par béz, di muini. 

Ma al faseve di muini a so müt: di paron, squasi, de 
glesie e senze dipindi squasi dal predi: che un predi ué 
al è e doman nol è, a diferenze dal muini... 

Al jevave a buinore a regolà ché dozene di bèstiis ch'a 
incovavin la stale e par abadá a chéi cefás che la tiare 'e 
domandave a seconde dal timp, des stagjons e des lunis; e 
a straoris la volte ch'al mertave di là a seá, che alore si 
see miór la méniche, l'altissime e la rossite, umiliadis de 
rosade. E, par prin, al lave a suná di senze viodi l'orloi. 

Al capitave che la int si lementassin di ché cjampane 
che ju sveave mó 'es quatri, mó 'es cinc, mó 'es sis a bui- 
nore, senze ordin. « Colò », j disevin a Colò, « ma cemùt 
sünie ché cjampane in ché mode? ». 

« 'O soi jo che la suni denant di lâ a vóre. No pratin- 
darés mico che quant ch'o soi jù pai Pascs а seá o lassi di 
sea par vigni a sunáus di daür l'orloi? O ch'o lassi a miez 
di strighia lis béstiis par vigni a sveáus a ché ore? Se jo 
‘o jevi a ché ore, "o podés fálu ancje vualtris! >. 

Il predi j veve dit une volte: < Cold, al è stat stabi- 
lit che si à di sunâ di a ché ore. Se vô no crodés di podé 
rivà a fálu a ché ore, 'o jevarai jo ». 

« Lui, siôr copari, al à di fâ il predi e jo il muini. Se 
la int a' bruntülin, si lasse ch'a fàsin. Il di al è di quant 
che si tache a vôre e no daür l'orloi ». 

Il plevan al veve tasût, che Cold, dilà di dut, al ti- 
gnive la glesie pulide, la sacristie simpri a puest, e i con- 
fenons, la clocje, i standarz; e al tirave sà l'orloi regolár. 
Paziénzie, duncje; siará un voli e 'ne orele su lis rispuestis 
dal omp, e ciri di cujetá i parochians ch'a mormoravin sot 
vie a riuart di chel sunä di prin da l’ore. 

E a riuart, ancje, di un'altre usanze di chel diaul di 
Coló. Ce fasevial, infati, Coló, tai dis prin de sagre dal 
pais, o di Nadál o di Pasche, che si scampanotave par oris 
sul tór? 

A’ rivavin chéi quatri fantaz a domandäj a Cold la cläf 
dal tór par lá a scampanotà. Al rispuindeve: < Us e doi 
nome dopo ch'o mi vés netade la stale e comodadis lis bè- 
stiis ». 

A] à fat il muini par passe trent'agn a Magnan, sot tre 
predis; che un predi uê al è e doman nol è, dulà che inve- 
zit un muini, che nol à carieris devant, al pó stá li par in 
vite. 


M. 

Il. difiet 


Za qualchi an, Alberto Moravia al à scrit che 
il so ami Pier Paolo Pasolini, za muart, nol veve 
vude reson a puartá, tal nestri timp, la ziviltát con- 
tadine, ch'e je dopomai « fatiscente », patoche. 
Aromai, al concludeve, si à di cjalà e di fà stát su 
la ziviltát industrial, parcech'e je ché a jéssi deter- 
minative des situazions. 

Si pò consolási cul pensa che la ziviltát conta- 
dine, ch'e jemple il passât dal Friül, 'e je stade 
unevore impuartante come fonde dal svilup de zi- 
viltát industrial; si pò vai pes usanzis e tradizions 
piardudis; si pó crodi che te ziviltát di vué i va- 
lórs umans no cjàtin plui chel spazi ch'a vevin te 
ziviltát di ir; si pó ancje contrastá la situazion cul 
là a fâ un póc i contadins quant che nus métin in 
pension... Ma al è difizzil dâj tuart a Moravia, cun 
dut che nol à dát reson 'es mutivazions poetichis 
di Pasolini. 

Par conseguenzie, al tocje di dáj tuart in linie 
gjeneral al moviment cultural furlan sul fat che tal 


dopouere nol à fat cas al timp ch’o sin a vivi e al 

à metüt denant cjossis che aromai a' son daür: 
al ven a jéssi i celtics, il patriarcjat di Aquilée e la 
ziviltat contadine. Cussi, ancje la domande pulitiche 
furlane, 'e je stade, te sò formulazion, tal so mit 
di manifestási, pitost academiche: une domande di 
professórs, insumis. 


La profezie 


Par fâ pulitiche, i nestris professórs a' son lâz 
a fevelâur ai pulitics e chéi no àn dade grande im- 
puartanze ae problematiche storiche e culturál dal 
Friül. J 'e varessin dade se cui professórs si fossin 
moz i omps da l'economie e de produzion. Ma nis- 
sun professór nol larà a metisi d'acordo cui indu- 
striài, che nancje no j pense. 


L. C. 

Fuiland, | 
A e | 
gevelàit par gurlan! | 
[Il poete gnüf] arivât po’ a la patrie in ben 
[pós dis, 
' è fat d'un fevelá tas ters е biel, 
tant al sicave che ben spes ju amis 
a' no savevin ce lengaz fos chel; 
ma il cil volé che no passás trós dis | 
che al tornà a inzopeddsi in tal ristiel, | 
e recitant di setemane un trat, 
al si scolà in pôc timp come un quajat. 


E. DI COLORÊT (1622-1692) 


DISLÈELENGHIS 


par provis di lei, di di-sà e di scrivi. 


La massàrie no lave masse ben la massarie dal 
massar massangòs. 

Il mut nol mude mit. | 

Cui ch'al nàs cul nás grués al & nason ch'al na- 
se la nasse e il nasson. 


« Nô no disin di nó, no, nono Dino? ». 
< Chesc’ dis dis si dis di si, se si sintijs sisilis >. 


Nol ül par nuje uali la nóle se nol è in’nulat. 

П linguaggio friulano è particolare, ed è dif- 
ficile ad intendersi quanto il genovese, an- 
che per gl'Italiani... 


C. GOLDONI (1707-1793) 


SCIOGLILINGUA 
per esercizi di lettura, di dizione e di scrittura. 


La serva non lava troppo bene le masserizie del 
colono zotico. 


Il muto non cambia modo. 


Chi nasce con il naso grosso è un nasone che 
fiuta la nassa piccola e quella grande. 


« Noi non diciamo di no, nevvero nonno Di- 
no? ». 

« Questi dieci giorni si dice di si, se vi sentite 
rondini ». 


Non vuole assolutamente fiutare la nocciola se 
non è annuvolato. 


D. V. 

MANDI, CICERI! 


S'al rimòle il frediz che si è fat sinti dopo la 
ploàde (luj a dimplen, cjamps di blave cul penàcul 
tal treseman e 'toratôr te campagne), al scloparà di 
sigür il soreli cu la cantcule e la cijale. Ma par cu- 
mò 'e ven ju chê buine, a glàinis penzis e cidinis 
tanche tes zornadis cragnôsis di otubar. Senze pa- 
din. 

« Beato il morto che piove sul suo corpo », 'e 
diseve mé mari. E Ciceri vué al à dibisugne di un 
proverbi cussi. 'E je la prime volte cb'al täs di quant 
cb'o lu cognós, sclagn e sbatüt in ta chê póse impi- 
cotide di muart. 

Epür chest che si davualz ali di lui al semèe par- 
dabon un congrès de Filologjche. Di chéi che mi 
plasevin tant di frute, cu la cjase furlane a fâ di sua- 
ze ai discors dai sorestanz (int di rivuart, sapiente, 
cun chel snait specjál e magât ch'e an i furlans ine- 
moräz de lór tiare e de lör culture e che ju fas de- 
venta une cunvigne für dal ordenari). 

I floruz rôs ’tér dai scjalins mi fàsin vigni ada- 
menz ocasions vieris di incuintris cui bocái sflando- 
rös di colórs furlans, discors a splové, a un tulmi- 
gnon di «intervenz » e di « mozions », dulà che 

Ciceri, furlan rát e senze delicatamenz, al tire i fii 
di dut il spetàcul, là ch'al dl lui e cemát ch'al al lui. 
Paron dispòtic, lavoradôr senze orari, un fisco di 
отр che une a 'n' fas e cent a 'n' pense. Nol è ri- 
vuart par nissun. Nol à di vént vát nancje par sè. 


'E cole la plôe. Tantis vôs d'in chê volte e' àn 
tasüt par simpri, e jo 'o mi sint puare un tichignin 
di plui vué, come se mi vessin robát alc ancje a mi. 

Epür par Ciceri jo no jeri di miör di une com- 
parse tun teatro: une o dós voltis un miez compli- 
ment sgardufát tal pestefüi di une fevelade, e von- 
de. Jo no jeri par lui. Lui al jere par me. In qualchi 
strambe maniere mi semeave chés musichis vieris 
ch'a fasin ricuardá alc che no si ricuarde. Ce sao 
jo? une figure, ch'e ten su dibessole il patrimoni di 
duc’ e no si pò di che lu tegni su mal. Un aristo- 
cràtic de culture impegnát fin a strüzisi e a sclopá. 
Movüt di un afiet spasemát a une tiare e a une len- 
ghe ch'e àn di vé vüt par lui radis lontanis tai ri- 
cuarz di frut, cuissà, e ch'a son deventadis il perno 
de sô vite. 


Mi pár ch'a crizzülin chéi doi armarons vecjos, 
cjargnéi, ch'a fasin di sfont ae sô figure smamide. 

Ciceri nol è gran chel li. Cuissà dulà cb'al è Ci- 
ceri, il paron de Filologjche e de culture furlane. 

A cui j darino la cause cumò se lis robis no van 
ben pe Furlanie? Al è come se a botesclop ti tirassin 

vie une montagne denant di te. Al restarès un grant 
slandri. 

Siore Andreine, la femine di Ciceri, 'e vai senze 
padin te stanzeute plene di bielis robis furlanis. 
« S'o podès sinti imò une volte la sô vôs », 'e dis, 
« se in qualchi maniere al rivàs adôre a dimi alc... ». 

Al è il prin fil de grande speranze cb'al bute fur, 
« fra une di o mil agn », come un'aghe frescje di 
risultive. 

Jo 'o crót che, s'al esist un miez par fevelási 
imò fra vis e muarz, Ciceri e Andreine lu cjataran 
dal sigür. 

Il cjár si è inviät. Bisugne nizzasi. La int si 
môf. A mi mi par une robe restá imo chi, ferme, 
e [ui bielzà für dal so puarton di cjase. Par simpri. 

Si distùdin lis lis dai floruz rós tai bocái des 
tauladis sflandorósis. I discors a’ tasin. Il congrès 
al è finit. Si. Bisugne nizzási, furlans. 


NADIA PAULUZZO 


Tresésin, 22 di luj dal 81 

MORARS DI FUEE 


Morárs di fuèe ch'a volevin di cavalirs, cavalirs 
ch'a volevin di galete, galete ch'e voleve di un pataf 
a la miserie almàncul une volte ad an. 

« Siôr dotór, lu pajarai su la galete ». 

< Copari, prèstimi chei quatri carantans che si 
comedarin su la galete ». 

«Toni, co 'o vendarai la galete, cródimal di 
fede, la prime buse cb'o stropi 'e je la tó » 

La galete! Une volte! 

Ma cumò i morárs di fuèe a’ son là te campa- 
gne come monumenz de nestre antighe civiltát con- 
ladine e a' son ricuardáz dome di qualchi intimpát 
e di qualchi patit cb'al viót ancjemó i morárs di 
fuèe in tune lds di puisie. 


Lant vie di ca e di là 
pe Furlanie, 

us cjati simpri 

morárs di fuée, 

o bessolins 

o, plui dispés, in rie 
a fâ cunfins 

dilunc i cjamps e i práz, 
o insomp dai cjavezzäi 
sui Ors, impins 

cb'o cjalais jà i fossâi. 
E quant che il frét 

di sorunviár 

us spacbe vie lis fueis 

che si vongòlin po cui ajarons, 
tes glovis, 

cuintri il cil pontâz, 

a’ réstin i bachez come pirons 
e 'o someais di ch£i 

ch’ e àn i cjavéi spirtáz: 
nancje cb'o vessis un pinsir 
ch'al torne 

a la miserie di tanc' 

che us àn plantáz! 

Ma simpri plui dispès 

il contadin di uê, 

finalmentri passât, 

us gjave für cui zocs 

e in curt us pare a tocs 

di len 

pal füc 

ormai che la galete no conven. 
Morârs di fuèe, 

di unviâr, ta la taviele, 
quant che cidine 'e polse 

e l'ajaron al tâs, 
mostràit a chiste int 

tant matuzzele 

dulà che si la cjate 

inmò la pâs. 





Lriedtind 


Bepo, a Nimis, al veve un biel ort su la strade 
subit imbande de cjase. Al cresseve sú pevarons, 
# pomodoros, melanzanis, di dut, in chel ort, cun tu- 
| ne cure che mai; jarberave... 

Ma al veve ché di là a zuja ta l'ostarie la dome- 
nie dopomisdi, e, stant ch'al viveve bessól, in chéi 
jenfris ch'al stave lontan di cjase, tal ort j netavin 
dut, une domenie si e chealtre ancje. 

Alore lui 'ne domenie al fás di màncul di là ta 
l'ostarie e al sta in cjase, tal fogolar, di dulà ch'al 
podeve viodi ce ch'al suzzedeve tal ort. 

La prime domenie nol suzzét nuje. La seconde 
domenie (une domenie d'astát) a ret dal so ort al 
viót che si ferme une machigne e che doi di lêr 
a' dismóntin, a' cjàlin atór e po' s'inviin viars dal 
ort, passant la cunete ch'e divit l'ort de strade. 

A] jés für di corse dal fogolár e al va cuintri 
chéi doi. Al note che la màchigne di dulà ch'a son 
dismontäz 'e à la targhe TS. « A’ son triestins >, 
al dis, « chéi demonis! ». 

I doi si visin subite di lui, e a gnogno vie, quant 
che lui ur é dongje, dopo di véj dit: « Bongiorno » 


115 





cun biele vôs, j domàndin: « Xelo del paese lu, 
sior? >. 

Bepo ju cjale a lunc, da cjâf a pis, tal ultin ur 
rispuint: « Si ». 

« Alora, sàlo dirne se le xe vipare qui? ». 

E Bepo: « Parcè? mangjàiso ancje chés? ». 


M. 


a i FZ > 

Passa l'ore 


Rico Menon al lave ogni domenie, a Biliris, no 
nome a Messe ma ancje a gjéspui, adulà che par 
solit a’ lavin a gjéspui juste chéi quindis canais e 
lis vielis. 

Al lave sà adasi adasi subite mangjat. La Do- 
sche, la sô crós, j diseve: < Ma ce vadistu sà tant 
adore, co no àn nancje dade la prime? ». 

« 'O voi », j rispuindeve, « par stâ su la plazze 
de glesie a cjalà la campagne abàs vie, e a fámi 
ché pipade in pás ». 

J disevi ancje jo: < Parcé vàdistu a siaräti in 
glesie cu la canae invezi di là a fâ "ne partide ta 
l'ostarie? ». 

Mi rispuindeve: « Ta l'ostarie no mi cjati. Jo 'o 
soi tart di orele. Mi fevélin; no sint. S'o fás la 
partide, ju obléi a fâ bocjs, che nol è biel. Cussi ' 
voi a funzion ». 

« Ma, tà, cródistu a ce ch'a disin i siórs plevans 
e la glesie? ». 

Al riduzzave nizzant il cjáf e al diseve: « Par 
dital a ti, nol è ch'o crodi masse. Ma ca no si trate 
di crodi o di no crodi. Par me si trate di passá un 
dopomisdi di fieste, che no si va a vóre. E la gle- 

sie mi fás passâ l'ore lontan dai sunsürs e no doi 
fastidi a nissun. E mai mai che ce ch'al dis il plevan 
al séi vér a riuart di ché seconde vite... poben, il 
fat di là in glesie, a part il gno crodi o no crodi, 
al pó simpri zovámi ». 


M. 





Visiti simpri di chéi che, par une reson o ché altre, 
si son imbesteäz, e di chéi ch'a rivàrin al massimo de inó- 
mine par onórs, o disgràziis, o amiciziis o altri. Podopo 
domande a te stés: « E cumó dulà sónin? ». Fum, cinise, 
flabis; o nancje chest. 


Marco Aurelio 

DISVALUTAZION 


« Bepo, cemüt? ». « Si è ca». < Cu la salát? ». 
« Pulit >. « 'O ài propi gust. 
E cul lavór? ». « Il just; 
però si sude, Meni, fâr di mát ». 
« Ma si uadagne...». « Si, nol è chel mal; 
ma il béz in ué, tu viodis ce cb'al vál ». 
«’O viót. La cristiane? >. « Mab, cussi... 
si ingrasse, 'e je une mede, 
| e, come la monede, 
'e va disvalutansi di di in di ». 

Cjalt: 

un lari 

ch'al ti cjôl fuarze 

e volontât. 

Àjar 

nancje un flat. 

Tu ti sintis la in nuje 
sot il soreli, 

e tu siaris i vôi 

come frut di scune 
se tu scoltis 

la nine nane des cijalis. 

Avoust 


Il difiet 


Ce vitis a tigni sà il Friül! Cun dut che la fur- 
lanitát 'e je deventade di mode come l'ecologje, tu 
cjatis ancjemó qualchidun ch'al reste di clap s'al 
ven a savé che tu ti interessis di culture furlane. 
Furlan lui e furlan tú, ma al è lui ch'al ti cjale co- 
me une creature vignude di un altri mont, no tü 
a viodi che lui al à quatri gjambis. 

Gaspare Barbiellini Amidei, ch'al è chel studiós 
e gjornalist che dibot duc' cognós pa l'atenzion aes 
culturis regjonáls, une volte al è stát intervistát su 
ce ch'e je la libertát e al à rispuindût ch'e je la 
virtüt moral ch'e permet e ch'e impon a ognidun 
di resta dentrivie sé midiésin. 

E cemüt, alore, la sdrume dai furlans nancje 
no san ce ch'a son dentrivie?, Cemüt puédino ciri 
di no semeâ ai vons? Dentrivie sono sclafs? 

Salacór, cui ch'al ti cjale cun maravée nome par- 
vie dal to interés plui che naturál pe culture de tó 
regjon al à reson di pensá che tu lavoris dibant. Ma 
tà tu as tuart di no viòdilu lui, come ch'al merte, 
cun quatri gjambis. 

La profezie 


A chéi ch'a scombàtin di cür pal Friül, qual- 
chidun ur disarà ch'al è dibant ch'a ségnin i nimis 
ch'a saressin a Rome, a Triest, tai partiz e tes mas- 
sonarlis: se chéi nimis li a’ son pardabon, a’ pue- 
din fâ dam nome parceche tanc' furlans no san 
ancjemó ce ch'e je la libertât: ché virtüt moral ch'e 
stabilis l'omp dentrivie e ch'e invie il so svilup cul- 
turál. 


LE 

Furlan, 
fevelàit par furlan! 


… quella lingua, che non cede ad alcun’al- 
tra né per forza d'espressione, né per elegan- 
za di frase, nè per poetica melodia. 


P. ZORUTTI (1792-1867) 


DISLEELENGHIS 
par provis di lei, di di-su e di scrivi. 


Cun chés pais che si tire in chest pais tu metis in 
pais pocje cjár e tu pais pôc pais pai pavimenz. 

Mi soven de pale dal altár di San Palài s'o ven a 
pala cu la pale su pal troi li dal pal de pale di Pa- 
luzze. 

No mi par di masse un par di bregons paromp 
par paré-bon pàrie a messe a Mosse. 

Paule, no sta parti peraule cun nissun sul parti. 

Pàs cun pàs 'o passi il pas di Mont di Crós cul 
pas a puest, e jà pai pas dal cjanäl 'o vòi a bussä la 
pas te glesie di Passau, e il cúr si pàs di pas. 

[Caterina Percoto] non potendo al dialetto 
toscano, attinse al proprio dialetto, ch'ella 
scrive con garbo d'artista: e col linguaggio 
de' libri lo contemperò come meglio sape- 
va; meglio però che assai celebrati non sap- 
piano. 

N. TOMMASEO (1802-1874) 


SCIOGLILINGUA 


per esercizi di lettura, di dizione e di scrittura. 


Con quelle paghe che si prendono in questo pae- 
se metti a macerare poca carne e paghi poco morden- 
te per i pavimenti. 


Ricordo la pala dell'altare di San Pelagio se ven- 
go a spalare col badile sul sentiero presso il palo 
del pendio di Paluzza. 


Non mi sembra troppo un paio di pantaloni cia- 
scuno per figurar bene con essi a messa a Mossa. 


Paola, non scambiar parola con nessuno sul par- 
tire. 


Passo a passo varco il passo di Monte Croce col 
passaporto in regola, e già per i pascoli della valle 
vado a baciare la pace nella chiesa di Passau, e il 
cuore si pasce di pace. 

D №. 

IL PARC 


Te juste lune 'o vevi semenát 

tal ort une bustine di savórs. 

Tal strop cb'o vevi fat, ben nivelát, 
coltát cun guano che no ’nd’ è di miörs, 
dopo un vinc' dis lis tantis semenzutis 
a' vevin butát für tantis plantutis. 


E cbestis, dopo, a' lavin svilupansi 

ch’al jere un gust. 'Ne brute di, però, 

la plane di chel strop 'e lè sglonfansi 
parvie di un boe di farc, chel cjan da l'o!, 
che propit in tal miez de mé taviele 

al butà sà di tiare une zumiele. 


Jo, al pont, biel rasonant che dal sigür 
chel li nol sarès stát dal lá indenant, 

mi met in ferme. E chel al bute für. 

E alore pront j dis: « O tà, birbant, 

o tú, baron, ce fasistu laji? >. 

Mi à rispuindút: < Menut, e tu, lassù? a 

(uintristoria da bataja da lor 


Zent e quindis àins: zinc generazions, plui o mancul. 
La vôs sui faz da Tòr, mê nona nassuda dal 1866, la veva 
ciapada di so missér. Mi la passava a mi che eri frut. Fe- 
velava vulintir dal so timp, a gespui, squasit di bessola, 
ta chel lunc messedä da polenta, sborseant tisica, pura 
nona; jo, frut, 'a stavi distirát sui modons, snarcai fin par- 
tiara, a fa cias'cei di scüfui, che si disfantavin cul passa 
par dongia da sô cotula lungia e nera, di vedua. Je 'a 
s'giavava cu la uarzina ta fumata da contis dal von par un 
frut che nol sintiva. Soi jo ch'a sgarfi ta fumata, cumò. 

« Si'nd'an trussát pargust », 'a mastiava rumit, < Ta- 
lians e Ussars da l'Austria. Vinciasis di lui dal sessantasis. 
Doi dis prin 'na ploja a selis veva partát ju la Tór ch'a 
rugnava sglonfa di fá paura e lava a sdranfási pai ciamps, 
jenfri i filârs, montanant al fen. Si trussavin pal puint. Una 
lungia matina si'nd'an pitufát: lanzîrs e bersalirs di là, sol- 
daz a ciaval da banda di cà. Córisi daür, sclopetàsi, sbará 
cui canons: quant ch'nd'an contát i muarz, ümins e ciavai, 
dome ümins a’ erin plui di coranta. E un grun di feriz. 
'Po almancul un zentenar no'nd'à rispuindüt plui, piardüz. 
Pardibant. Parzé che dopo vési cudumát senza remission al 
è rivat al ordin di fermä. 'L ordin ' era partit doi dis 
prin. I generai a’ vevin firmát bando ’za al vinciaquatri. 
Un mazzél pargust ». Cussi la nona. 

Inzussis, cu li' orelis tiradis da banda dai sclops, su- 
bissás di pinsirs grevis chei di Viarsa a’ spietavin, pla- 
tâz ta ciasis, al so destin. Vós bassis, rabiosis: li’ comu- 
gnis di arbameniga talpassadis, i filárs discrotaz, la ua 

sacagnada, su li' blavis in ria, biel ladradis, dut un sdavass 
e pantan: ze dolór di cür dopo tant cruzziási par tigni bon, 
fin ta siarada, chel che 'l era restát dal passàz da tampie- 
sta, chel che nol è lát s'cjafoját dal oidio, da filossara. Cui 
sa (speravin par nuja i sotans) che no vessin di meti 
"na man sul cür 'na volta tant i parons, i mal vonda pas- 
süz, tal di di san Martin... 

A Viarsa nol era plui un puint ta ché sera, no su la 
Tór, no sul Judri: brusáz ducidoi. E no era pa ultima vol- 
ta cu la naina dal cunfin che pal rest da storia al varess 
voltát saldo di cà e di là. Tal quindis, zinquanta àins dopo, 
iu'nd'an tornáz a brusá i Austriacos s'ciampant dilà dal 
Usinz. E tal disasiét àn dadi fuc i Talians volopant fin al 
Piave, quinzás a Caporet. E la int a ogni bal, di cà e di là, 
sui s’celärs, cun purziss e bis, tal sunä da ciampana a 
martel, tun brusa di ciasis, faglis ta gnot di ploja e di tons. 
Pura nona, 'na vita tal burlaz da ueris, dut un s'ciampá, 
un spietâ al piés cui óns in Galizia, in Serbia, cui ôns in- 
ternaz dai Talians, simpri ta pachis dal là e dal tornâ di 
soldaz fores’c’ senza dil. 

Quant che si'nd'à bonát, tal disavot, tun pizzul simi- 
teri vizin di chel dal pais a’ son restadis quatrizent crós 
di Talians muarz ziulant tai ospedalez, dal sédis, dopo `l 
gas sul Ciars. Restáz un dongia l'átri, in ria, pal cir da 
int e pa margaritis dai fruz. Cumà a’ son a Redipuglia. E 
'l pais '1 à vajùt quan'che son 145 via. 

No veva finit la uera ch'a era 'za ora di s’ciampä di 
gnóf: in Argentina, in Franza, par un crust di pan. E pa 
pachis dai Fassis’c’. Si'nd'à distudat, la nona, ch'a era uera 
anciamò, un’ätra, Diueli la ultima. Jè lada in s'ciapineta 
partant al scarsanali sec gandit a piardisi ta tiara, in ta ché' 
tantis pizzulis storis ch'a' tasin dismenteadis tai simiteris 
da pura int. Che 'nd'à domandát nome di ravorá, di oré 

ben, di vê un pocia almancul di chê justizia che 'nd'à pre- 
diciât Crist, ch'a saveva di blava e di cucuruzza senza qui- 
stion, ch'a clamava pas e pas: a peste, fame et bello libera 
nos, Domine... A cialâ daür, vons miei, no resta che un 
timp struc’. 

La retorica lu'nd'à clamât sflandorós. E propi un se- 
cul dopo da bataja da Tór un trop di studiáz si'nd'à mi- 
tat adun e’ nd'à pensât al mût di visási par simpri dal 
fat dezidint di testimoneà publicamentri tuna piera '| agràt 
da popolazion. I studiäz dal Comitât '66 'a no vevin `l 
incarigo, ma lór si lu'nd'an ciót tan'che un dové. E 'nd'an 
fat scrivi su la plaza che ' pais al esalta par simpri < le 
vittoriose gesta » di chel vinciasis di lui, una liberazion di 
un moment, che 'nd'à dadi di sercia al savór da < reden- 
zion » rivada miez secul dopo, ta uera dal quindis. Al è 
vignüt al president da republica (che in chel timp al era 
Saragat) par discreá colórs e bieli' peraulis. Cloteant al ciáf 
senza fási viodi, i ümins lis clamavin fotis. 'A no era mai 
stada tanta int, tanti' golarinis e musi' duris. 

I vielis a’ son muarz, i ’zovins a’ tirin sà li’ spalis, 
âtris no san dulà cialä: se anciamó tai voi dai vons o tal 
biel lusór da fufignis. Jo no'nd'ai mai sintüt la int a fe- 
velâ cu li’ peraulis dai studiáz: no di «vitoris», no di 
« redenzion » se no di ché di Crist; no'nd'ai mai sintüt la 
int mé laudá la uera. Ch'a era simpri un afár di siórs che 
i pürs a' dovevin pajá a muarz, a sacodadis, a orcamado- 
culis. Li’ vôs che mi son rivadis a zirivin ligria, armoni- 
ghis par bala, no blastemis, no àgrimis; preavin al zil che 
1 timp si boni par vivi adun, fà cressi i fruz, faju studiä, 
lavorä in pas, magari par parons cul cir pelós, spizzigulant, 
darpant drenti, taponant la fan cun polenta e miarda cuca, 
cun asét e talis par dismenteá. Li' pieris a' si lassin scrivi, 
la int 'a je straca di nainis e ciata miór piciá li' robi' vecis 

sul trâf dal ciast, lassalis daür da codopa. Li' trinceis a' 
si fasin sepuli dai giardons e da urtiis, li’ falz, í sapôns a’ 
son las ruzins. Jessi restifs, pissâ cuintra buera si bagnisi 
li’ barghessis. E alora ’a madress una veretát galiofa che 
si fas storia planc planc. In âtris zinc generazions ’a si sa- 
vara dome chel ch’el è sculpit su li’ pieris. Par ze fa da 
storia? 


CELSO MACOR 


(Furlan e grafie di Luzzinins) 

Vcais 


Dopo di vê vescolat, il Véscul si è fermât a 
Viarse di Romans tal local di Ferucio, che lu co- 
gnosseve di agn. 

Prufitant de ocasion, chest j domande al Vé- 
scul s'al fós stát pussibil di fâ suná lis cjampanis 
no tant a lunc, come che invezi a’ fasevin, almancul 
sul cricá di. 

Dopo dós setemanis a Ferucio j rive un pacut. 
Lu disvoluzze saneós. 

'E jere dentri une campanele di zago e un bi- 
liet: « Sune cheste campanele ogni ore par cinc mi- 
nüz adilunc. Tu ti usarás a sinti a sunâ lis cjampa- 
nis de pléf ». 


* 


Gusto al va a fâsi viodi dal miedi, che nol è 
masse just. Il miedi j domande ce che si sint e Gu- 
sto j rispuint: « Siór dotór, subit ch'o ài mangját 
mi sint sglonf, mi dulizze il stomi e 'o fás fadie a 
tira flat; e no ài vóe di fâ nuje >. 

« Dispuejaisi >. 

Si dispuée, e il miedi j palpe il stomi, la panze, 
il fiát: « Trop bevéso? », j domande. 

« Un taj, un taj e miez a past, gustâ e cene ». 
« E für vie? ». 
« Secont la compagnie ve', siôr dotór ». 


* 


Un studiât dal gno país al veve la cjase a un 
pàs dal cjampanil; e stant ch'al jere gnarvôs par 
nature, il sinti di un continuo a suna lis cjampanis, 
lu veve fat là für dal semenát. 

Une di al incontre il plevan pastrade e j dis: 
« Don Biancorosa, peró, chés cjampanis... ». 

E il predi: « E tu ti visis nome cumó? ». 


* 


A’ passavin pal pais i cjárs armáz ch'a lavin su 
la mont par esercitazions. 

La none, che si cjatave a séi sul balcon, 'e cla- 
me il nevót: « Ninin, ven ca svelt a viodi i "carto- 
ni animati" ». 


VICO BRESSAN 

Chêi dal «Furlan» 


Ce j dino al zorut s'al sta bonin cul corvat, cul 
picot e cun ogni altri ucel? 

Nuje: baste che tu lu menis a Colorêt o a Ni- 
mis o te valade di Portis come di pup tun sium di 
àgnui, cul pividór, il frari, il ruedár, il cossár; opür 
cui mulinárs cragnulins a Percüt, parmis dal lavio 
blanc di glérie de Tór. NÓ cassü, intant, tun cjan- 
ton dal broili za flurit cu la stele da l'aurore (quan? 
che la risultive dapit la cjarande 'e je un tesàur), 'o 
brusin un pignarül di ligrie donát dai cjscjelans vi- 
gnüz culi a dâ imó un sgorlon al Friül. 


B. 


Culi a’ son nomenáz 35 autórs e compagniis di 
puisie e di prose par furlan: véju ca spiegáz daûr 
l'ordin di comparizion: 


Dino Virgili, Pieri Zorut, Pieri Bonin, Pieri Cor- 
vat, Berto Picot, Meni Ucel, Pieri Menis, Ermes 
di Colorét, Francesca Nimis-Loi, Bepo Malatie de 
Valade, Nicoló de Portis, Riedo Pup, Giannino An- 

geli, Paolo Pividori, Maria Gioitti del Monaco, Lui- 
gi Rodaro, Ranieri Maria Cossar, Maria Molinari- 
Pietra, Enrica Gragnolini, Caterina Percoto, Drèe 
Blanc, Maria Di Gleria, Ferdinando del Torre, Le- 
lo Cjanton, Antonio Broili, Flurit di Latisane, Eu- 
sebio Stella, Aurora Cantarutti, « Risultive », « Cja- 
rande », « Tesaur», Alan Brusini, Giambattista 
Donato, Riccardo Castellani, Tarcisio Venuti, Car- 
lo Sgorlon. 





134 





FILUSUMIIS 


Claps 

e claps 

e claps 

de lontan 
dus compans, 
de vissin 

un diversu 
da chel altre, 
ognun ’na forma 
un colóu 

un disen. 
Claps 

pissui 

grans ` 
tòndus 
luncs 
squadras 
intreis 
spacás 
sbusàs 

lis 

ruvis 

gualifs 

a scais 
intorgoläs... 


Ogni clap 

la sô filusumia, 

come nos, 

e come nos 

ognun cu la sé storia, 
ma ta la stessa grava 
ancia nos. 


ROSANNA PARONI BERTOIA 


(Furlan di Montareäl) 

Setembar 


II difiet 


Italie e Polonie e' àn situazions diferentis, ma 
la decision dai sindacâz polacs di lavorâ di plui par 
frontâ lis lôrs dificultâz nus puarte a pensâ che an- 
cje lis organizazions talianis dai lavoradôrs a' va- 
ressin vüt di dezzidi di lavorâ di plui (e no di sio- 
perá, come ch'e àn fat) ogni volte che i terorisc' e' 
àn cometüt qualchidun dai lórs granc' deliz. 

Si puédial mo savé cui o ce ch'al é che in Ita- 
lie, automaticamentri, al detérmine di no lavorá e 
di fà discors ancje denant di faz ch'al larés miór 
juste il contrari? Chest no lavora dipéndial di un 
costum o di un precet morál? 

Tant in tun cás che in chelaltri, nol pó lafenó 
tratási di un costum o di un -precet ch'a vàlin par 
dute l'Italie. Di chestis bandis, une volte, par judâ 
un che j jere capitade qualchi grande disgrazie, si 
faseve une colete, e po i béz no si ju butave vie, ma 
si ju dave a lui. E сито, la colete ch'e coventarés 
tant pal lór País, i talians no la fàsin, anzit! E i 
furlans no fevélin. 


138 





La profezie 


No crodint di jéssi cui sa cui, ma parvie dal plu- 
fl ralisim ch'al è di mode e ch'al larès juste ben, qual- 
chidun al podarà mutiva che l'Italie 'e larés sala- 
cór miór s'e deventàs furlane: no furlane dal dut, 
Di' vuardi! Nome un póc; po 'a son ben altris re- 
gjons che, senze fà confusion, a' puedin parferi 
qualchi bon esempli par fâj concurinze ae Svuiz- 
zare invezzi che ad altris País masse balarins. 





Visiti finalmentri di vé dentri di te qualchi alc di plui 
alt, di plui divin di ce che ti móf lis passions e che ti fas 
là di une bande o di ché altre come il pipinot che lu tire 


il fil. 
Marco Aurelio 

Furlans, 
geveldit nar furlan! 


Per solito [il dottor Sperandio] parlava mez- 
zo latino e mezzo friulano; ma il dopopran- M 
zo ci metteva del latino per tre quarti; e 

verso notte, dopo aver bevuto il boccale del- ` M 
l'Avemaria, la dava dentro im Cicerone a | 
(utto pasto. 






I. NIEVO (1831-1861) || 
| 


DISLEELENGHIS 


par provis di lei, di di-sà e di scrivi. 
Il pessár al passe cul pés dal pès pes stradis di 
Pesàriis neris come la pés. 


Nol à piz di pizze chel pizzighet ch'al pisse in 
pis parmis i pizzecüi tal miez de spizze dal Spiz di 


Misdi. 
Ancje un pizzul pizzôl al fás mignestre. 


Cumò lì dal poz a pocjs feminis ur poche di lava 
un póc di lidric cul poc. 

Tu püs stá in pás che a' stan pós in pis cun chel 
pés su lis spalis. 

Più ampia, e più popolosa che non sia la 
sezione d'occidente e la centrale, resta la 
sezione orientale della zona ladina, che è 
dei territori friulani; e io mi vi accosto con 
il sentimento di chi rivive, dopo lunga as- 
senza, la Patria. 


G. I. ASCOLI (1829-1907) 


| SCIOGLILINGUA 
per esercizi di lettura, di dizione e di scrittura. 


Il pescivendolo passa col peso del pesce per le 
strade di Pesäriis nere come la pece. 


Non ha affatto prurito quel becchino che orina 
in piedi presso i grattaculi in mezzo alla cima del 


Pizzo di Mezzodì. 
Anche un piccolo cece fa minestra. 


Ora presso il pozzo a poche donne piace lavare 
un po’ di radicchio col peduncolo. 


Puoi stare in pace che stanno pochi in piedi 
con quel peso sulle spalle. 


Da N: 

Messis 


Une parone tressade, intimpade, védue, 'e va 
dal predi dal pais là ch'e sta e lu prée che j disi 
dós Messis: une par puar so pari e une pal puar 
so omp. J dis al predi: « La Messe par puar gno 
pari 'o varés vóe ch'e fós dite il 13 di maj ». 

«П 13 di maj no pués, siore >, j rispuint il 
predi, « parvie che il 13 'o 'nd' ài za tantis di di ». 

« Une plui une màncul... lui al è zovin », j dis 
la parone; « no j restarà sul stomi ». 

« No pués », al torne a dij il predi; « ch'e siel- 
zi un'altre zornade ». 

« Gno pari al è muart il 13 di maj di tanc' agn, 
cussi 'o varés gust ch'al fds ricuardat in ché di ». 

« No si pò ». 

« Alore il 15 di maj, ch'e sarés la zornade ch'al 
ë stat soterät >. 

« No si pó nancje il 15 di maj », al dis il ple- 
van, « che ancje li 'o ’nd’ ài di celebránint cetan- 
tis ». 

< Ma insome >, 'e insist la parone, < si puèdial 
o no si puédial dij 'ne Messe a gno pari? >. 

« Si pó », al dis il predi, « ma no il 13 ni il 15. 
Si pò dile il 14 di maj ». 

< Ma l'aniversari de muart di gno pari e dal 
furnerâl di gno pari a' son il 13 e il 15... » 

< Il 14 lu veglavis; no isal un aniversari an- 
cje chel? ». 

« Poben, che la disi il 14 ». 

« Bon », al dîs il plevan; « e la seconde Messe? 
ché dal so omp? ». 

« Ché, che la disi a so gust » 


Lis cjossis ch'a partégnin al cuarp, come il mangjà, il 
bevi, il vistit, il tet, la siarvitüt, a’ van dopradis no di 
plui di ce ch'al domande il lôr ús. Dut ce ch'al è a ostenta- 
zion o a delizie, scartàlu! 


Epitteto - C. - XXXIII - 7 

IL TIMP 


Ve' mo ch'e sta par saltá für la lune 

dilà dal zuc cb'o ài vát il prin amór; 
lis stelis cb'a lusivin, mil e une, 

man man a van smarint il lör lusör. 


E i gjai su pe riviere a' son in tune 


che ur pár cb'al séi dut altri chel sflandór; 


e intant lontane une cjampane 'e sune 
come a visá di ricuardá il Signór. 


E un ajarin al rive de montagne 
cjamát di bon odór di ricreási, 
dulà ch'al è tan’ gust di rispirá. 


E il cjant dal rusignül nus al compagne 


de piche di un zesár, di consoläsi... 
di restà li, par dut il timp a lá! 

сад 


Posto che si lamentave di mâl di orelis, il mie- 
di de Mutue j à dât lis supostis. 

Dopo une setemane al è scugnüt lâ dal specialist, 
che lis supostis j vevin stropât lis orelis. 

* 

Fin a pós agn indaür la Filologjche 'e ufrive 
une cenute ai colaboratórs dal « Strolic ». 

Plui tart, par no fronta chel spreco di béz pe 
cene, ai colaboratórs j dave un < Strolic » leat. 

Tal ’79 ’e à dat un < Strolic > normal; tal '80 
e '81, nuje. 

Vadi che chest an a' saran i colaboratórs a scu- 
gni daj alc 'e Sozietát par véju onoráz di azzetâ la 
lór colaborazion. 

* 

Tre ciazzadörs di Viarse di Romans, e altri tanc? 
cjans, e' àn circondát il jeur e un dai tre j à tirát 
doi colps. Peró il jeur al é rivát a továse. 

Cir di ca, cir di là, fintremai che un lu cjate. 

« E alore, lu astu ciapát? ». 

E chel altri: « Si, si, al si à ciapát tal laz ». 


V. B. 

Z ®йс« di иеле 


E' àn vüt scrit i sfueis ch'a saran stáz in quatricentmil 
di lór (pensait!) a viodi tal més di luj la manifestazion avia- 
torie di Davian. Chest al ül di che miez Friül al jere lat 
tai praz là vie atêr a cjalä cul nas in sù lis piruetis e lis fu- 
meris dai svoladons... 

Si, bisugne propit pensá che l'omp al sint la necessitát 
di viodi spetàcui in grant stil: cun fumerons, cun sunsúrs, 
cun colps, cun int ch'e bat lis mans o ch'e dis «ОШ...» 
dute insieme, cun squadris che si sfidin, di no savé quale 
ch'e sarà la plui babie! Al è par chel che ancje atêr atêr 
dai cjamps indulà ch'a züin dós squadris di balonirs 'e je 
simpri tante fulugne. 

A] devi jéssi ancje chest un complés freudian se si cjà- 
tilu te storie de umanitát e ta ché dal singul omp. Nol co- 
vente nomená esemplis di storie: duc' 'o vin ben iniment 
ancjemó dai timps de scuele elementár ce che nus contavin 
des lotis dai gladiatórs de ete romane, opür dai torneos 
di cavalirs monturáz de ete miezane, opür ancje des disfi- 
dis tra i borcs des zitáz. 

Dal rest ancje nó, quant ch'o jerin mularie, 'o vevin 
gust di provâ chés emozions. Cui no àjal zuját di balon o 
di cercli o ancje di uere? In ché volte nó no vevin tanche 
i fruz di vué cartatucjs di fâ sclopá, ma si rangjavin distés. 
Par fà sunsür si procuravin un ninin di carburo, lu me- 
tevin tun bussulot, 'o spudavin parsóre, 'o siaravin dut 
ben, "o spietavin ch’al cisàs e ро "o impiavin un fulmi- 
n devant dal bis sul font e... ce tonade! Di tignisi lis 
orelis! 

E par fâ fumeris? Preâ in cjase di viarzi lis letaris de 
_ bande curte, meti vie lis bustis cun cure, e ancje la cinise, 
a cost di sintilis des nonis, des agnis, des maris, ch'a vevin 
- di få la lissie cun ché cinise biele, fine. Po dren la cinise, 
siarä la buste, lassant nome un slambrut sul font. E al mo- 
ment just, vie ch'o lis butavin! A' lassavin daür une code 
di cinise tanche une stele comete, e po, coladis par tiare 
slambradis jenfri i ramaz, un'altre fumere! E nó drenti ta 
chel pizzul nül a infumatási! E odór di brusadiz! 

Di granc' paraltri no si contèntisi di cussì pòc, massime 
cumó che duc’ a’ son deventäz plui esperz cui films. cu la 
television, cu lis rivistis inlustradis. Vué la int 'e à bisu- 
gne di sinti plui sclops, di viodi plui fulugne, di sinti vosà 
plui a fuart, di sustási o di gjoldi plui adilunc. Qualchi 
soziólic al dis che dut chest al zove a fà sbrocá i nestris 
istinz di agressivitat, e che par chel no mancjn a chestis 
manifestazions e a lis partidis i sorestanz! Lór a' laressin 
par assisti a pizzulis provis, a manovris. Alore (a' disin chéi 
studiáz) al è póc ce sperá che no végnin plui ueris tal mont: 
al è tal destin dal omp, stant che qualchidun si stufe an- 
cje di chestis manovris. 

No pués crodi a chel distin! 'E je vere che la int 'e à 
vude simpri bisugne di granc' spetàcui; 'e je vere che ciarz 
sorestanz, co si stüfin des manifestazions, des manovris di 
fente, a’ fasin manovris sèriis pardabon, senze domanda 
nuje al popul; ma cumò ch’al è il popul ch’al comande 
(i filòlics a’ disin che democrazie 'e vil di cussì), al è il 
popul ch’al a di dezzidi, caso mai, di fâ lis ueris. Ma, stant 
che il popul nol ül savént pai putros riscjos che si cörin, 
al podarés proponi alc di diferent. 

Come ce? Eco: al podarès proponi di inmaniá un « Cam- 
pionát internazionál di zücs di uere » tra i Stáz interessáz: 
cun omps e miez in paritát, cun tun calendari di scuintris 

ch'a podaressin avigni mo tune regjon, mo ta chê altre. 
Cussi si podaressin contentâ sevi la int (senze dams!) ch'e 
à bisugne di spetàcui (viót se no le àn capide i caporions 
de Caserme « Lesa » di Remanzâs!), sevi i sorestanz, mas- 
sieme chei plui scjaldinós, ven a stáj chéi (cu la barete fra- 
cade sul cerneli) ch'a vuelin cori il riscjo di vinzi. Cussi 
nol suzzedarés che un Gheddafi al vadi a stuzzigâ cui siéi 
« SU - 22 » periculosamentri i « F - 14 » di Reagan, e nol 
suzzedarés che un Breznev al dedi in prove ai Sirians í mis- 
sii < tiare - tiare» plui perfezionáz. Ogni Stat al tignarès 
par sé i miez plui « sofisticáz », parceche al varés vóe di 
vinzi o almancul di no fâ une brute figure! 


LUZIO DI CJANDIT 

SAGRIS DI UNE VOLTE 


Tal àjar net 

no si spandeve 

odór di gridelis; 

e, dopo ogni zir 

di tango o di furlane, 
la cuarde 'e seave 

il breár par controlá 
la vincjne pajade 

de bande di chéi 

cb'a olevin dáj sot. 

Ma la int a’ corevin 
instés plui di ué. 

I morós a rivavin 

pai trois, man te man; 
e lis famèis al complet, 
cui fruz a scjampá, 

e une mame a clamá; 

e i viéi la file a siará: 
lui cu la pipe in bocje, 
jê cun in man il Rosari 
o la ultime gnezze tal braz. 


ADELCHI RAZZA 

Sorestan 


Orsere 'o sin lâz in rotis par Spadolini. 

'O stavin cenant, denant de television impiade. 
A’ fevelavin de Polonie, di Begin, di Arafat... 

Ma a jé no j lave di sinti ché vecjute che si viót 
par sölit sul secont canal che no je nancje buine di 
lei, e 'e sbotave ogni tant: « Varda li, che no la sa 
gnanche léger... ». 

< Tas >. 

'E taseve, ma è tornave a tacâ subit dopo: 
« Varda che roba! ». 

« Ma tâs!. Vino o no vino di savê ce ch'al 
bol te pignate? Sint ce ch'e dis e lasse stâ di fâ 
stát sul "cemüt" che lu dis! ». 

« Ma se j conta sempre la stessa... ». 

« Tâs ». 

A di un pont si presente sul video la muse di 
Spadolini che il Pertini (il Bertini, al dis Bani) j ve- 
ve dade la incàriche di fâ un guviár gnüf. Al fevela- 
ve a riuart di chel ch'al jere il so intendiment par 
daj a l'Italie un guviár vàlit e stabil di podé fà cuin- 
tri a l'inflazion e al terorisim, di dâ un lavór ai mi- 
lions di disocupaz e vie vie... 

« Varda bruto ch'el xe! ». 

« Ce ditu? ». 

« Go dito che te vardi bruto ch'el xe! ». 

« Ma ce jèntrial? ». 

« Al jentre. Cemüt ütu che chel li al comodi 
l'Italie cun chê muse ch'al à? ». 

« Fèmine, tâs. Scolte ce ch'al dis. Par comodâ 
l'Italie no covèntin Rodolfo Valentino o Rossano 
Brazzi; 'e covente inteligjénzie, a’ covèntin ideis... >. 

« Ma ce ideis itu ch'al vebi un omp cussi brut? ». 

« Vonde! ». 

Nuje. « Al è brut! El ex bruto, e un omp cussi 
brut, un becjár, nol pò vé nie di biel in tal cjaf! ». 

« Femine... ». 

« Dime soltanto questo: xelo o no xelo bru- 
to? ». E jo intant no rivavi a sinti ce che Spadolini 
al diseve. « Xelo o no xelo bruto? Rispondi! ». 

« Al è biel! ». 

Mi cjale mál. 'E involuzze sà cu lis mans, gnar- 
vose, il tavauz, 'e bute vie il piron su la taule: < Ma 
alora ti no te capissi gnente; no te sa distinguer il 
bruto dal bel! Opür te vol aver rason a ogni co- 
STO... ». 

« Va su l'osti ». 

'O ài lassát stá di mangjá e di viodi la televi- 
sion e 'o soi lát a siarámi te cjàmare, intant che jé 
'e lave indenant a berlà: « El xe bruto... bruto... bru- 
to...; e ti te xe un presuntuoso, e un vilan... >. 


151 











Ué a buinore 'e je jevade prin di me, ma no mi 
à puartát il café ch'e use a puartámi ogni di. No si 
è fate ni viodi e ni sinti, e quant ch'o soi jevát jo 
no mi à dit nancje « eri ». 

Vadi ch'al covente, par ch'o podédin tirále in- 
denant a la miór, che il Pertini (il Bertini di Bani) j 
déi la incàriche di fà un gnüf guviár a qualchi altri. 


M. 

Misdi libar pai cjamps al vif 
di soreli, 
ultime sede zale sui miêi agn. 


'E je cussi cheste ore contente, 
ch'al è misdi, 

misdi ch'al suje 

lis ombrenis jà pai remis 

o lis siare tai lens. 


Al è misdi che ti suje la pene. 


Alte tal cil 

la roste des cijalis 
ch'e cise in plene lás 
e t'incjante la vite 
sul ôr dai cjavezzai. 

Il «meleurio» 


In chel an finalmentri, a Biliris, la Costantine 
'e jere rivade adore, dopo tanc' agn, a tirâ jà dai 
doi biéi piarzolars ch'e veve tal so ronc doi biéi 
zeis di lava di piàrzui di paste blancje, che il lêr 
bonodór al rivave fin su la plazze de glesie. 

I agn prime no rivave a tiränint jà un ch’al 
è un, che la mularie ch'o jerin tal borc di San Ja- 
cun (Zuan e Pieri de Nene, Pisto e Sgrot di Menon, 
Zenco de Gjale, Cornelio di Nando, jo e gno fradi 
Panzete), svelz e inzegnós e incidins come mardars, 
j ai netavin par ordin. 

La Costantine 'e viveve bessole. No veve nis- 
sun di podé manda a uardeâ i siéi doi piarzolars la 
sere; cun di plui, la sere, no podeve no dismontä 
dal so zuc par vigni tal curtil dai Menons, ch'al 
jere il centro dal borc di San Jacun, a baba cu la 
Dosche, cu la Nene, cu la Fiurine, cu la Marie de 
Gjale par oris. E alore nó, intant... 

Ma in chel an jê, la volte che i piarzolärs a’ la- 
vin madressint i siéi piàrzui, j veve cunfidát 'e Do- 
sche, 'e Nene, 'e Fiurine e 'e Marie de Gjale che in 
chel an, se la mularie dal borc a' fossin làz a robá 
i piarzui, poben, piés par lor! 

< Parcè, po? >. 

« Ur ài metüt il melcurio >. 

« Ce? ». 

« Il melcurio >. 

< E ce isal? >. 

< Un velen che si mir ». 

Figurási la Dosche, la Nene, la Fiurine e la Ma- 
rie de Gjale s'a podérin tasé. Cun dut che la Co- 
stantine lis vés preadis di no di nuje a nissun, dut 
il borc al vigni a savé che la Costantine 'e veve, 
sborfáz i siéi piarzolárs cul melcurio, ch'al jere un 


velen di muri. E dutis quatri a prea la canae di 


'uardasi di là a fâ ce ch'a fasevin ogn’an: < Uardäisi 
savéso! no stàit nancje a cjalà chéi doi piarzolárs! 
S'o vés ché di olé saurí il stomi cun qualchi piàrzul, 
vàit in chel di Noni Scjecát, o de Taresie cjargnele, 
o lassù di Blancjot! >. 

« Ma chest melcurio, ce isal? », al diseve Sgrot 


| ch'al jere il plui coragjós di duc' nó. « Me no mi 


spavente par nuje. Par me al è dut un truc. Lu à 
dite par spaventánus e vonde. E jo i piàrzui 'o la- 
rai a cjóliaj instès >. 

E Panzete: « Jo invezi chest an no j ai tocj; che 
chel melcurio ch'e dis al & vér, ch'al é chel che lu 


| métin in te canucje che si misure la fiere ». 


Fevele che ti fevele, tal ultin Panzete nus à 
persuadüz duc'; al à persuadüt ancje Sgrot quant 

che j à dit che il melcurio nol jere un truc ma une 
robe vere: chê ch'a mètin te canucje che si misure 
la fiere. 

Alore in chel an cui che a Biliris nol à tirâz ju 
piàrzui dai siéi piarzolárs al è stát Laurinz di Blan- 
cjot, ch'o lu clamavin Loreto. La Costantine inve- 
zi 'e à mangjáz e vendüz a Tarcint duc’ i siéi, cun 
dut che ju vés vüz sborfáz cul « melcurio »! 


M. 


La vecjae no je un mál; 'e à i siéi plasés ancje jé par 
chel ch'al sa gjóldiju: o almàncul no fas plui sinti il bi- 
sugn dai plasés; e 'e je une cjosse tant biele il fat di vé 
murtificádis e discjamadis dutis lis vois. 


Lucio Anneo Seneca 

| (Furlan di Aquilèe) 


BESSÓL 


'E je néf, frede, 

'e je glazze. 

Un sbrendul di cil, 
sfrusignát, 

che, a colp, 

ti strenz il cür. 

Ti puarte vie 

dut il clip 

e le gjonde di vivi. 
Ma, danát, 

il marum t'al lasse. 
I tanc’ toi ricuars, 
a trops, 

ti vegnin tal cjáf. 
E' son nuje. 

Une companie, viere, 
che no ti cjale; 

une sdrume di int 
in libertát; 

un àjar, dispetós, 
cb'al murmuje. 

E tà, tu restis li, 
bessól, pui di mai. 

SIARADE 


Vint di siarade 

al sviest il zariesár. 
A’ plòvin fueis zalitis 
dulintôr. 

Ancjemö vivis 

di gnarf e di colór 

al par ch'a zèmin 

par scugni muri. 
Daür dai veris 

mê mari lis compagne 
cul vôli e cul pinsir 

e "е zem cun lôr. 

S. Taresie dal Bambin Jesu 
Fieste dai Àgnui custodis 
S. GJERART © 


S. Franzesc di Assisi 
S. Flavie 

S. Bruno 

Madone dal Rosari 

S. Pelagje 

S. Dionis € 
S. DENEL 

S. Firmin 

S. Serafin 

S. Eduart 

S. Calist pape 

S. Taresie di Avile 

S. Edvigje 

S. IGNAZI DI ANTIOCHIE e 
S. Luche vanzelist 

S. Laure 

S. Irene 

S. Ursule 

S. Donát 

S. Zuan di Capistrano 
S. ENZO 

S 


. Crispin 
S. Varisto pape D 
S. Sabine 
SS. Simon e Gjude apuéstui 
S. Ermelinde 
B. Benvignude Bojane di Cividat 
S. QUINTIN 

Utubar 


Il difiet 


La sume des sumis ch'al podarés fá un compu- 
ter dai plui sofisticáz dopo di vé rizevüt duc' i ele- 
menz di càlcul sui furlans 'e sarés probabilmentri 
cheste: 1.000 agns di vite di un popul che nol à 
mai fat nuje par vivi. 

Bon. Alore 'o vin il popul plui furtunát: al con- 
ven là indenant cussi... 

In realtát, la conclusion 'e podarés no jéssi iro- 
niche se si rive a pensá che l'ignoranze di vite dai 
furlans 'e je il signal di superierität di une nature 
umane evolude, distacade dai infantilisims naziona- 
listics come dal fastili esistenziäl daspés avonde ra- 
puartabil ae basoalitât comiche dal omp. Ma si la- 
rès bielauál a finile tai barazzárs filosofics, magari 
concludint che mil agn di un a' son come tremil 
di un altri co chel di tremil al finis compagn di 
chel di mil. 

Il Strolic invezzi, stant ch'al à za 999 agn e 9 
més al è plui curios di savé ce ch'al varà di sozzedi 
tai 2.000 agn ch'a varan di vigni daspó che no ce 
ch'al sozzedarà tai tre més che j màncjn par riva 

ai 1.000. E ’o vin sdrumis di furlans, unevore cu- 
 riôs, ch'a oressin vivi mijärs di agn. 
li 


| La profezie 


No si pò plui vivi senze fâ nuje. Alore, pai pros- 
sims 2.000 agn dal Friül, al covente che la Filolo- 
giche 'e deventi une grande mari ch'e mande duc' 
a vóre: che duc’ e’ àn di imparä a uadagnäsi la vi- 
te. Se nò, se no impàrin, ce ur covèntial il timp? 


LG 


I] miór müt di svindicäsi di une injustizie al è chel 
di no deventa compagn di chel che la fas. 


Marco Aurelio 

Furlan, 
fevelait par furlan! 


Dolz come un cjant di ucel e, par contrari, 
plen di moto e di gnerf, plen di calôr. 





P. BONINI (1844-1905) 


DISLEELENGHIS 
par provis di lei, di di-sù e di scrivi. 


... Cogo, lasse ret e fér il logol di rét tindût là 
ret. 


Róse la Rosse ne che si rosée ne ch'e fás cjàs 
par ché róse rosse che par cas 'e inrose la fasse de 
casse tal cjast de cjase di Rosane a Cjassà. 

'O spieti che tu rivis sui rivâi des rivis di Rivis 
d'Arcjan. 

Sâl che s'al met imó sál, dissal Salomon, cui 
che s'al mangje dopo chel platel di salate, sár Salvin? 

Il furlan “lè fuart e sclet, 
se al ocòr 'lè musical... 

Un esempli al bastarès: 

Dis a Tin, quan'ch'al ven-sù 
a puartámi i spagnolez: 

Tin ten tin tin tan tun tà! 
(Tin, téntint intant un tà). 


E. NARDINI (1862-1934) 


SCIOGLILINGUA 
per esercizi di lettura, di dizione e di scrittura. 


... Cuoco, lascia come sta il berlello di rete teso 
là vicino. 


Rosa la Rossa né che si rode né che fa chiasso 
per quella rosa rossa che per caso infiora la fascia 
della cassapanca sul granaio della casa di Rosanna 
a Cassacco. 


Aspetto che tu arrivi sui cigliomi dei pendii di 
Rive d'Arcano. 


Sa lei che se mette ancora sale, disse Salomone, 
chi se lo mangia dopo quel piatto d’insalata, signor 
Salvino? 

DM 

À OGNUN IL SO 


(Furlan di Aquilèe) 


164 


No podin 
rinunzià 
al nestri 
dirit di 
soreli; 
nè a la 
nestra part 
di afiet 
e d'amôr. 
No podin, 
parseca 
nissun pò 
esentànus 
da nestra 
porston 
di pati; 
nè di ché 
spolverada 
di velen, ` 
sparnisât 
sul tròi, 
d'ogni nestra 
"sornada. 
B. N. 





l'assis 


Tal fogolâr de Dosche cun Rico, la Dosche, la 
Fiurine, la Nene, Zenco, Fico, Pisto, Pieri, Zurche 
e cui altri, e jo, tanc' agn indaür. 

Gno pari mi veve mostrát, apene rivát ch'o je- 
ri di Udin la sere, la cartele des tassis, e la sume che 
simpareve mi veve cjolt il gust di mangja, che in 
chéi agn la viodevin peloche. 

Al pupà no j vevi dit nuje a riuart par no di- 
smoralizzälu, ma apene rivât li de Dosche, adula 
ch'o lavi ogni sere denant di lâ a pógnimi, a duc' 
chéi ch'a vevin capit a colp ch'o jeri ledrós, ’o ta- 
cái a dij la porche 'e Comune, al Guviár, daúr lis 
domandis che mi vevin fatis sul parcé di chel gno 
àjar suturno: « Tassis. Mi è rivade la cartele des 
tassis, 'orco e ju ». 

« À ti? ». 

« À gno pari, ma al è come che mi fós rivade 
a mi. E s'impár une sume che nancje che nó, 
Ucéi, 'o fossin i Gjns, i Mezelans, i Sejecáz, ch'a 
son plens di vacjs e di purciz, e ch'a racuéin quin- 
tai e quintai di blave... > 

« Ma lis tassis », al diseve Zurche, « e' àn di ti- 
gni cont di dutis lis jentradis di une famèe. Tü no 

tu âs vacjs ni purciz e ni blave di vendi; ma tu ti- 
ris i tiei carantans més par més. E al merte ch'a 
sein calculäz ancje chéi >. 

« Vàit in mone! », 

Berlons! Rico, intant, al pipave, pac’ pac’, sen- 
tát su la só cjadrée dongje il buc dal spolert. Sin- 
tivial o no sintivial, tart di orele ch'al jere? 

« Vàit in mone! », fuart. 

Al sinti e al domanda il parcé di ché cunfusion. 

« Rico, al è Meni che j è rivade la cartele des 
tassis; e al berle ». 

« E ce âl di berlá? ». 

« Ch'a ’nd’ è masse! >. 

Al tire für de bocje la pipe e al dis: < Cjàpial 
o no cjàpial la sô páe di scrivant més par més? ». 

« Lui al dis ch'al pae plui dai Gjns, dai Scje- 
cáz ch'e àn cjamps, vacjs... >. 

< Jo ’o dis che i cjamps a’ son cjamps e i béz 
a' son béz. Lui ju tire intant ch'al sta sentát di 
buinore fin gnot, adulà che la tiare tocje svangjále, 
grapäle, semenále... e lis bèstiis-viodi di lôr. E po’ >, 
al dis, « jo no sai des diferénziis ch'al puarte inde- 
nant tra ce ch'al pàe lui e ce ch'al pàjn altris, ch'a 
son robis che no mi rivuàrdin. Jo 'o dis chest: che 
se un al à di protestá pes tassis, chel al è Rico Me- 
non, ch'o soi jo. Ce jentradis ào jo? Le pensionute 
di chel puar frut che mi è stát copát in Albanie, e 

| ché pocje blave de braide... E ’o paj. E stant сто 
disés che lis tassis si pàjlis pai siarvizis de Comu- 
i ne e dal Stat, uso scovazzis, cjans, cjartis di nässite 
o di muart, pueste, e telegrams; jo, che de Cumu- 
ne e dal Stát no rigjavi nuje di nuje; che jo scovaz- 
zis no ’n’ fas, che no ài cjans, che no mi covéntin 
cjartis di vite o di muart, e che ni létaris ni tele- 
grams ni no 'ndi cjapi ni no "ndi scrif; alore jo e 
nome jo ’o varés dut il dirit di fevela mal des tas- 
sis. E invezzit 'o tás. 'O paj ce che mi disin chéi 
ch'a san plui di me ch'o ài il dové di pajâ. Che se 
mi domandin di plui, piés par lêr: a’ rindaran cont 
doman a di chel che nus àn metüz in chest mont... ». 
E al pipe. Pac’ pac’. 





« Tuti i fiori sono beli, ma queli del vino no ». 


Barbe Bepo di Sant Andrat 

Mingulis 


M'e à contade l'ami Sergjo Visentin a mi à si- 
gurat ch'e je vere. 

Alore agnorums indaür tes campagnis atór di 
Cjamplungut, e massime in cjamps che ju clamavin 
« i fràiz », miárs di musans a' fasevin un fisco che 
mai, e i contadins no rivavin a parási di lór. 

Alore chesc' contadins, disperáz, e impotenz a 
diliberási di chés besteatis, a' van dal plevan dal 
pais a preálu ch'al làs a binidi chés tavielis in for- 
me che i musans a' murissin. 

Il plevan al va, al prée, al binidis. 

Tornát ch'al è, une femenute j domande: « E 
alore, siór plevan, àe zovát cheste benedizion? ». 

« Mah, parone, par me 'o pensi che un pós di 
gjaz a' saressin làz miór ». 


* 


Gjralt, di Nimis, al veve su pal so ronc un biel 
perár, tant grant, ch'al faseve un zagot di piruz. 
Ma lui di chéi piruz a' 'ndi rancurave tan' pós, che 
j ai netavin ogn'an. E alore une di, stant che nol 
podeve gjòldilu, al dezzit di tajälu. 

Al stave tajanlu in chê zornade d'inviâr quant 
che s'intive a passa par li Meni Fasül, ancje lui di 


i Nimis. Si ferme. Al viôt ce che Giralt al stave fa- 


sint e j dis: « Po’ Gjralt, parcé tajstu chel biel pe- 
rar? ». 

Giralt j rispuint: « Ce perar? ». 

< Chel ali, che tu j das di manarie >. 

« Nol è un perar: une agazze ». 

« Ce? agazze? ». 

« Une agazze; ütu che no sépi jo s'al è un pe- 
rar o une agazze! ». 

« Ma di quant in ca une agazze fàsie piruz? ». 

« Mai tirât jà, jo, un piruz di chest àrbul ». 

E Meni Fasül, a colp: < Ma ben jo, ve’... » 

Un meràcul che Gjralt nol vebi voltade la ma- 
narie cuintri Meni Fasül! 


Tite nol sta masse ben, e al va dal miedi. 

« Contaimi », j dis il miedi. 

« Siór dotór, al è di un póc in ca che mi s'in- 
furmiin i pis, che lis gjambis mi dulizzin, che mi 
ven l'agagn vie pe gnot in tes gjambis, tes cuéssis... 
E ’o fas fadie a tira flat... > 

« Spuejàisi ». 

Tite al gjave la camisole, la cjamese, la mae, lis 

scarpis; e il miedi lu fâs distirâ sul jetut e al sco- 
menze a palpâj il fiât, a bàtij la cassele cul dêt ca e 
là, j scolte il cir cu la orele. Po’ lu fas meti in sen- 
ton e j poe la orele daür su la schene ca e là, e lu 
fas tossi. 

« Fumaiso? ». 

« Nò, siór dotór ». 

« Stran >, al dis il dotór, e al torne a poja la 
orele su la schene dal pazient fasinlu tossi e tor- 
nâ a tossi. « Stran », al ripet, e po' j fás di tren- 
tetre. 

« Trentetre ». 

« Dàit inmó un trentetre ». 

« Trentetre ». 

< Ma vô 'o vés fumát >, al dis il miedi; «по 
podés di di nó ». 

« Si, 'o ài fumát, ma cumó ’o ài dismetüt >. 

« E di quant no fumaiso? ». 

« A’ son plui di dós oris ». 


* 


"Iór des dis a buinore di une biele zornade di 
maj 'o stavi piturant tal gno vignál a Feletan. 

J 'e metevi dute par butâ jà su la cjarte chéi 
colórs tenarins ch'a viestevin lis bédulis, i pulins, 
i noglars, i uârs de boschete insomp vie dal vignäl, 
tun cidinór 'tóratór ch'al ë cussi grant nome lénti, 

content e persuadüt dal lavôr ch'o j stavi daür. 


A di un pont ’o sint ae mê schene il sunsür fof 


аі un pàs su la jarbe mole dal remis: mi volti e ’o 
p ] 


viôt Gjenio, l'omenut che mi curave il vignâl, fêr, 
impins. 

« Siór Gjenio... ». 

« Siór Meni... Al slapagne ancje ué lui, siór Me- 


* 


M'e à contade Aldo Ponta. 

1941. Mario, ta l'ostarie di Miculan, a Tresésin, 
al lejeve il gjornál sclipignant un tajut. 

Al jentre ta l'ostarie Bepo, un so ami, de só 
stesse anade, che lu salude: « Bon di ». 

« Bon di ». 

« Ce léistu? ». 

« Bepo, mi pár che cheste volte a' clàmin sot 
ancje la nestre classe ». 

« Ce ditu? ». 

< Ve’ ca >, j dis metin’j il gjornäl sot i vôi. 

'E jere la pagjne dal gjornäl ch'e ripuartave i 
avis des personis ch'a jerin mancjadis. Tra i tanc' 
al jere ancje il non dal lór ami Gjovanin, de lór 
classe. 

« Viodüt? >. 

CJARGNE 


Pez imbrincâz su lis clevis: 
furtunâz 

dome chéi di une bande 

te lás dai sgjanórs. 

Vôs di uceluz ch'a zórnin 
in ponte dai cidinórs... 


Ma la Cjargne 'e je ché 
des animis solis 

che no fevélin dibant. 

La Cjargne dai cjamps 
misuräz cun tre pas, 

ma de fadie cence misure... 


E, alore, 
sà, Cjargne, coragjo! 

Novembar 


II difiet 


S'impènsisi de muart plui che altri co la tradi- 
zion nus puarte duc' a ricuardâ i defonz, ma no si 
ül mai impensâsi che la muart 'e je ancje nestre dal 
moment ch'o sin nassüz. Parcè no si uèlial impen- 
sâsi? 

Plui fazzil muri in uere che no vivi in pâs. 

Par muri in uere 'e baste une bale tal cjâf; par 
vivi in pâs al covente invezzi fâ la uere plui gran- 
de e plui difizzile e plui lungje di duc' í timps, ch'e 
je, justeapont, ché de pâs. 

Cu lis vitimis che dilunc dai siéi secui al à vüt 
in tantis e tantis ueris, il Friül al pò dal sigür in- 
segnà unevore. Pecját nome par cui che nol impa- 
re, ch'al è par colpe sô che altris a’ saran copäz. 
No saressial di copá nome lui? 

Ce fazzil ch'al sarès se si podés fâ la pás come 
che si fás la uere, copant. Ma copant si fás la muart. 
E bisugne impará a fà la vite. Ma se in proposit i 
furlans, cun tantis vitimis, a’ son ancjemó tant in- 
daür, ce si puédial sperä? 

i La profezie 


Par gjavà une vite, duncje, 'e baste une bale tal 
cjàf, in uere; in pàs, no bàstin dutis lis vitis par 
salvâsi des ueris ch'a vegnin tal mont. 

Ce ésal il mont? Se no lu capis nancje il Fridl, 
salacór nissun lu capirà. J orës che dut al fòs na- 
turál! 

Ma se no rivarin a vé simpri une muart nestre, 
natural, no rivarin mai nancje a vé une vite ch'e 
séi propit nestre. 


L. C. 





Par un clap butát parajar, nol è un mal il cola ni un 
ben il là in sù. 


Marco Aurelio 

Furlana, 
fevelait par gurlan! 


[Ermes di Colloredo] fu capitano di ventura 
e poeta indocile, servendo la Serenissima a 
capo di corazze e foggiando in rime aspre 
e in quartine membrute la sua parlatura na- 
tiva, concisa e aguzza, acerba e venusta. 


G. D'ANNUNZIO (1863-1938) 


DISLÈELENGHIS 
par provis di lei, di di-st e di scrivi. 


Se tu sâs di no séi a Sarsêt la sere, 'es sis, tal 
sèi jo cu la mê sèe il sesâr su la sieste di sas für di 
sieste, e i muducs t'ai sistemi tune seste. 


Chel strissinit ch'al strizze strazzis sot lis stri- 
cèis e al struche strissulis a Stracis, al strazze stra- 
chis e strüssiis di strezze di cuel. 


« Bevin un tai, e dopo tal tai jo a tai lunc chel 
to tei tai tiei tais >, dissal Talico a chel tal dai tai 
di Talazzae. 


Quant ch’al tazze une tasse di tasséi, al tas e al 
béf une tazze di tazzelenghe senze pajâ tasse. 

J vuei ben a 'sta legna | fuarta, che sa 'l 
sbusinör dai flums cbe savoltin li’ gravis, / 
ma che sul fonz dal cur ciata ancia tanc’ di 
chei suns [fins come vós di uciluz pitinins 
che zisichin ta zisis, | quan'che cu "n grum 
di sticuz fasin al nit pai nassinz. 


U. PELLIS (1882-1943) 


SCIOGLILINGUA 
per esercizi di lettura, di dizione e di scrittura. 


Se sai di non essere a Cereseto la sera alle sei, 
te lo sego io con la mia sega il ciliegio sul margine 
in declivio di ghiaia in disordine, e i pezzi te li met- 
to in una cesta. 


Quello striminzito che spreme stracci sotto il 
piovitoio e pigia trucioli a Stracis, sciupa stancbez- 
ze e fatiche di muscoli del collo. 


« Beviamo un bicchiere, e poi te lo taglio io a 
misura lunga quel tuo tiglio lungo i tuoi canali », 
disse Italico a quel tal dei tali di Talazzae. 


Quando taglia una catasta di fasselli, tace e be- 
ve un bicchiere di vino « Tazzelenghe » senza pa- 
gar tassa. 

p. Ni 


177 





LAedemanid 


Tal '31 i órganos de glesie a' vevin costát 250 
mil francs. Béz tiraz dongje cu lis ufiartis di dut il 
pais. A screälu al jere vignüt un famós organist che 
si clamave Ulisse Mattei. In ché di però, par podé 
jentra in glesie, bisugnave paja un tant. Ven da sé 
che l’inaugurazion 'e jere fate nome par chéi ch'a 
vevin béz. Alore la puore int, che ancje lór a' ve- 
vin dat pal órgano, jà a protesta: che cheste no je 
justizie, che cussi la religjon 'e je nome pai siórs! 
E il plevan, che pai puórs nol deventave mat, ur à 
dite: « Ce furbos! Si visaiso nome cumó? ». 


* 


Checo di Ghite al jere simpri stát un omp une 
vóre prevident. Cui sôi trafics di marcjedant, rivát 
5 - A à à IU VOR - = 
e pension, al veve calcolât di podê vivi di rendite, 
ancje cu la svalutazion in cors, fin a novantecinc 
agns. « Ul di che se mi va mâl », al diseve, « do- 
po 'o larai a vore sot paron ». 


* 


Zuantoni, doman al partive pal Venezuela, che 

al jere lât a saludâ siôr Camilo, ch'al jere vieli e ma- 

lât. Chest ca j dis dut avilit: « Mandi frut, mandi, 
no si viodin plui sâtu! ». 

E Zuantoni: « Eh, anin po', siór Camilo, par- 

cé disial cussi? Nol è mico tant vecjo lui; no 'nd' 

i à nancje novante! >. E lui: < Nol ë par me, frut, che 

_ lu dis, ma satu, cun tanc’ areoplanos ch'a colin... >. 


* 


Toni Frico al jere famôs par séi sensâr di vascjs 
di còmut. Lu cognossevin par dut il Friûl là ch'al 
comprave in propit e po' al vendeve lis vascjs in- 
tèriis. Co al tratave pal presi, impins su la vascje 
viarte e in bande il tapon, al comenzave cul nasále; 
po' si inzenoglave, al meteve un dét in muel te ma- 
terie, al sbaziave la materie cul dét, po il dét lu 
meteve in bocje par zerzá. Se cheste materie no je- 
re tant sauride al diseve: « Làmie, agarole ». Ma 
se la cjatave juste e che il presi j lave ben, alore 
la zerzave plui voltis e al diseve: « Un tocjo, une 
spongje! ». 

* 


Cisio Büchigne, grant pescjadór, butat il spali 
cu la tarme te aghe de Tor, une di al ti tire far un 
pès tant grant di fâ póre. In doi a judálu. Ma une 
volte tirát für, ce fàsial chel mat di Büchigne? AI 

torne a butâlu ta l'aghe. « Ce fâtu?, parcè po'? », 
j domàndin i amis. E lui: « Tignilu o nò, s'o voi 
a contále, nissun mi crót ». 


* 


A siore Gjudite dal Mirul j jere vignüt imbast 
e al semeave che no tornàs plui di ca. Alore sò 
fie si jere metude e dî lis prejeris dai muribonz. 
Ma la viele, dopo un pòc, ’e veve viarz i vôi e j 
dis a sô fie: « Ce dal folc isal stat, cun ché muse 
stralunade che tu ás? ». E jê, dute contente: « Mo- 
stre di mame, ce pòre che tu mi às fate: tu seme- 
avis za muarte ». « Ma ce ditu mai », dissè jê « mu- 
rî propit cumò che mi àn cressude la pension? ». 


* 


Tal prin dal nüfcent, l'omp di Rose Cuesse al 
lave a vóre in Austrie, a Viene. E al contave che 
Franz Josef al lave ogni di sul lavór a cjatâ 1 talians 
e ur diseve: « Bràos fantaz, 'e ven ben la uere che 
'o cjatarés un impiego in patrie plui sigar di chest 
ca. Ca fantaz, une prese ». E ur slungjave la só ta- 
bachere d'àur. 

Fato sta che, finide la stagjon, Ustin, spaven- 
tat des peraulis dal imperatór, s'imbarcje sul prin 
vapór e vie lui in Americhe. Póc dopo 'e scopie la 


180 












uere dal ’15. Tal prin i todescs a’ vinzevin, e Ustin, 
pe stime ch'al veve dai mucs, ce fàsial? Al gambie 
i dòlars ch’al veve in bande in marcs e coronis. 
| E al é stát cussi che Ustin, l'omp di Rose Cues- 
se, restát senze un boro di sparagn, al à scugnût re- 
| stà in Americhe par simpri! 





Cui ch'al viót lis cjossis di ué al viót dutis chés ch'a 
son stadis sin dal prinzipi dal timp, e chés ch'a saran par 
dute l'eternitát. 


Marco Aurelio 

CROS DI LEN 


Sono immo crós di len 

lunc jà pes stradis? 

e Crisc’ di bande viere, pal Friil. 
1 Crisc’ dismenteáz? 


Lis machignis sludadis 
'a contin miis a svuel 

e no ju viòdin plui 

e ur movin buere intór. 


Dibant a’ slàrgjn braz 


e a’ fasin musis di dolór 
i Crisc’ dai cjaradórs! 

Antichitâz 


Il gno ami Berto Desiderato al veve fate la sô 
cjase gnove a Buje; e alore uns tre amis a' van a cja- 
tâlu. 

Berto ju mene a viodi cheste sô cjase gnove: la 
cusine, il camarin, il tinel, il bagno, lis cjamaris, la 
cantine... Pulit. 

Ma chesc' tre amis, dopo di vê scrutinât dut, 
no puedin stratignisi di di a Berto: « Dut ben, nome 
che ca al mancje un quadri, un casson a la viere, un 
biel mobil antic ch'a staressin tan' ben, ch'a insiora- 
ressin la cjase; un alc di antichitât, insome ». 

Berto al prée chesc’ amis che si vóltin in mût di 
no podé viódilu lui. Quant che i tre j àn mostrade 
la schene, lui si met tun cjanton dal tinel, si disviest, 
si met sul atenti, lui, ch'al è sui otantecinc agn, po’ 
ju invide a voltási de sô bande e a cjalalu. La volte 
che chéi si vóltin, ur dis: « 'O disés che la mé cja- 
se gnove 'e mancje di antichitaz. Viarzét i vôi e cja- 
làimi. Ce podaréssial séi culi dentri plui vieri e plui 
antic di me? ». 


M. 





MATRIMONIS 


Si dis che un matrimoni, 

co al rive par siet agn a tigni айт, 
nissun lu spache plui nancje cul coni 
e fin 'e fin al à un doman sigur. 


Che se par cás, si zonte, 

la robe che si conte no je tál, 

uéi di se i siet а clàmin "ne prionte, 
li si è denant di un cês für dal normal. 


O’ pensi: alore, il gno, 

ch'al dure di trent'agn come ch'al dure 
simpri sul pont ch'al è di piardi il pro, 
ch’al sei für dal normál e je sigure. 

Dicembar 





Il difiet 


Stant che il més di Dicembar al è l'ultin e al 
à il Nadal, il Strolic nol à vóe di fevelâ di difiez 
ma di stelis, di néf, di lusórs e di pastórs (impuar- 
tanz, culi, i pastórs!), cun dut che la int e' àn il 
difiet di pensá plui che altri a tredisésimis, pane- 
tons, auguris e soredut regái. 

Paraltri, al è za alc che la int a’ pénsin ad alc, 
in di di vué. E cul pensá cuissà che no si inacuar- 
zin di vé il pinsir, e di li, a planc a planc, cuissà 
che no rívin a capi che la lune no je nome un saté- 
lit là che i merecans a’ son láz a cjapä sà qualchi 
campion di claps: difat, la lune cui ch'al alze il 
cjáf al viót ch'e je ancjemó vuê la lüs plui grande 
che si viót di gnot tal cil e, cun di plui, si presente 
simpri diferente, plui che no'une femine ch'e sa 
di jéssi biele e che cul gambia 'e dà moviment e 
vite ae sò bielezze. 

Parceche jéssi biéi nol è fazzil: se ur mancje 
un frégul di snäit, i biéi a colp a’ son viodüz basoäi, 
là che invezzi ai bruz ur ül póc par jéssi calcolâz 
simpatics. 

A’ sbàliin però chei furlans che, par no riscjâ, 
no vuèlin jéssi ni biêi ni bruz: parcech'a saran in- 
stès calcolâz basoâi. Il piês al è che il calcul al sarà 
just. Ce puedino jéssi po chêi che no rivin a jéssi 
nuje, ni cussi ni culà, ch'a van nome che a cirí di 
semeá qualchidun altri? 


La profezie 
Stant che si nàs par jéssi, no si varà nissun gust 
a Jéssi nassüz une di par no jéssi mai sé, ma nome 
che une copie, fate magari daür di un'altre copie. 
I pastórs, ch'a jerin puare int, a' son pursi ri- 
vàz denant di Diu di bessói, senze là daür di nissun! 


EC: 





« Chi che non finisce piú di parlare, vuol dire che non 
ha niente di dire ». 


Il barbe Gulielmo 

Furlans, 
fevelait par gurlan! 


Cheste nestre benedete lenghe 'e sarà du- | 
re, s'e ven-für dal gargat di un sdarnäli ot ``” 
lan, che la rute cun malegrazie; 'e sarà slam- 
brade su la bocje di un fantazzat, cbe la in- 
flore di blestemis; 'e sarà fastidióse se la fe- 
vele una babate petezzone; 'e sarà ridicule 
come che la cuinzin chei dordei che la àn 
disimparade: ma come cb'o la ài sintude jo 
a cingliná ridint, ràmpide come une ploe d'a- | 
rint, sui lavris [di une fantazzine bionde] no 

'ndi è un’ altre che j vadi par dongje. 


J. MARCHET (1902-1966) 
DISLEELENGHIS 


par provis di lei, di di-sà e di scrivi. 





« Us абі dòi ús sul ús, come che si use, uso? ». | 
« Se propit t'üs, parce nó? ». 


Ise vere che siore Vere cheste primevere 'e à 
piardude la vére lavant une vére su la vere dal poz? 

'O vói pal troi di Vendói ch'o ài voe di viodi 
chei vói cui miei vói; voléso vigni ancje vó, von? 

Al à pócje zucje chel ch'al cjucje une zecje di 
zocje secje. 

La fisionimia di questa parlata [è] cosi acre- 
mente estranea ai dialetti italiani, ma cosi 
piena di dolcezza italiana: incorporata dalla 
sua arcaicità a dati naturali, quasi che fosse 
una casa sola con l'odore del fumo dei fo- 
colari, dei venchi umidi intorno alle rogge, 
dei ronchi scottati dal sole... 


Fevelâ furlan a vuol disi fevelâ latin. 


P. P. PASOLINI (1922-1975) 


SCIOGLILINGUA 


per esercizi di lettura, di dizione e di scrittura. 


< Vi do due uova sull'uscio, come si usa, vole- 
te? ». 
« Se proprio vuoi, perché no? ». 


E' vero che la signora Vera questa primavera 
ha perduto la fede nuziale lavando una bottiglia sul 
parapetto del pozzo? 


Vado per il sentiero di Vendoglio perché ho 
voglia di vedere quegli aceri con i miei occhi; vo- 
lete venire anche voi, nonno? 

Ha poco ingegno chi succhia un germoglio di 
ceppaia secca. 


Er V. 

SUNSUrS 





À proposit di chéi sunsürs ch'a saltin für par 
daür, abás vie. 

Costantin di Fabro, di Biliris, soldát alpin in- 
tant de uere dal quindis, une di al jere tal so plo- 
ton su plui riis dongje di un altri ploton de compa- 
gnie stesse su altris plui riis ben a square, ch'al ve- 
ve di vigni il cjapitani a fevelä a dute la compagnie. 
Il cjapitani al ven. « At tenti », al dis il tenente 
ch'al comandave il ploton di Costantin; e il ploton 
si met sul atenti. « At tenti », al dis chel altri te- 
nente ch'al comandave chel altri ploton. E il cja- 
pitani al ven indenant in tal miez, che tant un che 
chel altri tenente a' van a presentáj lis lór schiriis. 

E propi apene che i doi e’ àn finit di presenta 
lis lór schiriis al cjapitani, in chel zito ch'al è atór 
atêr, si sint franc e alt e lunc’e sigûr un sunsür di 
no podélu confondi cun altris. 

Duc’ reste. A qualchidun j sbrisse für ne rida- 
de, che però 'e mûr subite. Cjoh! si jere in uere, mi- 
co in caserme, che si podeve passá parsóre a cetant! 

Zito, duncje; e duc' férs sul atenti squasi come 
a sinti a revocä chel sunsür. Fin che il cjapitani al 

Il dà ordin ai doi tenentis di dà il ripós es dôs schiriis. 
« Ri poso ». 

Ma ancje sul < riposo » duc’ tas, adulà che, par 
solit, si podarés disi chel alc. Si tás a reson di chel 
d burlament... di chel flat, che no si sa ce sens che j 

varà fat al cjapitani e ce che il cjapitani al pense di 
fà par parási di ché che, vóe o no vóe, 'e je une 
mancjanze, un segno di indissipline... 

E alore, dopo une eternitat: « Chi é stato », al 
dis il cjapitani. 

Duc’ zito, squasi tornaz sul atenti. 

« Chi è stato! », al torne a di il cjapitani, plui 
sec. « Venga avanti chi é stato! ». 

E de seconde file dal prin ploton ’e rive une 
vos, chê di Costantin di Fabro: « Io, signor capi- 
tano ». 

« Vieni fuori ». 

Costantin al ven für, al va viars dal cjapitani 
tal miez dai doi plotons a cjalalu incidins; si fer- 
me devant dal cjapitani, al bat i tacs, lu salude puar- 
tant la man drete a nivel de plote dal so cjapielat e 
al dis: « Fabbro Costantino di Billerio; ai coman- 
di », e al sta fér sul atenti. 

« Siete stato voi a esplodere in quella forma? ». 

« Si, io. Mi è scappato ». 

« Vieni qui », j dis il cjapitani. Costantin si vi- 
zine. (« Minimo chel li mi mande in prime linie 

cumò », mi contave dopo). « Vieni qui ». Si vizi- 
ne, e il cjapitani al cjôl für il tacuin, al gjave cinc 
francs dal tacuin e j ai dà: « Prendi », j dis, « non 
ho mai sentito in vita mia una cosa compagna ». 


M. 


Visiti che chenti tà no tu sês altri che atôr di une co- 
mèdie, ch'e sarà curte o lungje a seconde de volontât dal 
poete. E se a chest j plas che tò tu rapreséntis la persone 
di un zercàndul, e tà cir di rapresentále pulit. Parimentri 
se ti è dat di rapresenta la persone di un zuet, o di un 
jüdiz, o di un omp quál ch'al séi. Stant che a ti ti tocje 
di rapresentà ben ché persone che ti è destinade: il siélzile 
j aspiete a un altri. 


Epitteto - C. - XXII - 1 

CJAMINADIS 


'O voi dispès a fâ "ne cjaminade 

sui cuêi dulà ch'al jere il gno pais, 
sul tart, che no je un'anime pastrade, 
che squasi duc' e' àn [atis lis valis. 


'O voi planchin, e juste "ne uacade 

mi ven di sépi dontri, e un gjal, e gris; 
e "o torni cul pinsir a un'ete lade 

co pás chi 'o vevi e gjonde par amiis. 


'O pensi a di chel borc lassu ch'al stave, 


e a di ché cjase imbande, cujetine, 
cun chel balcon di gnot a forá il scár. 


E ae int tant cjare; e a jê che mi spietave, 


e al « mát » che mi spietave, püarine, 
e, a un tant, no sai cemit ch'al rézi il cár. 


Biliris, 1977 

AGHE A FELETAN 


'O ài za scrit sul Strolic de Filologjche agn in- 
daür ce ch'al suzzedeve a Feletan, te mé cjase, a 
riuart da l'aghe dal aquidot; ma ué 'o riten di scu- 
gni tornà a scrivi al proposit: no tant pal fat da 
l'aghe ch'e rive e che no rive dai tubos dal aqui- 
dot (ch'e je une robe ch'e pó ancje no interessá 
chéi tanc’ che l'aghe le àn dal prin dal an fin al ul- 
tin dal an), « quanto » par pandi cemüt che la mé 
Crós in chesc' dis di setembar dal 81 'e à inquadra- 
de la robe. 

Alore, dai spinéi de mé cjase di Feletan, l'aghe 
dal Cuarnap 'e ven für di agn quant ch'e ül e ché 
pocje ch'e ül. Ma fin l'an passât almancul vie pal 
inviár 'e vignive, séi pür, tantis voltis, nome di mie- 
zegnot fin 'es quatri o cinc a buinore. Chest an, 
invezi, za dal més di zenär 'e à scomenzát a lâ al 
mäncul. | 

Infati: « Meni, no je aghe », mi ä dite la fe- 
mine une biele di di zenär; « regölicj sul laväti e 
sul lâ tal cesso, che la risiarve ’e je chê ch'e je ». 
E il di dopo mi à dite instés, e il di dopo dopo 
precis, e vie vie. 'E coreve chel alc vie pe gnot, e 
une lagrime ogni tant vie pe zornade. 

Cjoh!, l'aghe 'e je l'aghe. Al pò mancjâ il vin, 
ma l'aghe... 

E alore une di di fevrâr jo 'o cjapai la pene in 
man e 'o scrivéi in Cumune cussi e cussi. 'O scri- 
véi dopo di vé telefonát trente voltis al scrivant dal 
aquidot in Cumune dibant, e al « acquaiolo », che 
mi rispuindeve saldo la só brave cristiane par dimi 
che il so omp al jere in lavór su la rét e che l'a- 
ghe 'e sarés rivade dal sigür tal doman. Bausiis! 

La Cumune no mi à rispuindüt, cun dut che 
la létare ch'o vevi scrit la vés vude aprovade an- 
cje la femine, che mi veve dit: « Brao, tu ás scrit 
ben ». 

« Forsi ’o soi stat masse dir... >. 

« Nò, ben. A’ son agn che in cjase mê al è plui 
vin che no aghe. Con quela lètera li te vedara che 
i se move ». 

E invezzi no si son moz. 

Marz, avril, maj, jugn, luj, avost... nancje aghe 
di podé fâ la malte par fermà i cops sul cuviart de 
cjase, nancje aghe di podé fâ il solfato pes viz e 
di podé smondeási, a momenz. 

Fin che une di la femine 'e sclope: « Ma alore 
cheste aghe si puédial véle une volte? Ma tù », mi 
dis, < si puèdial savé ce che tu stâs a fà chenti? >. 
« Jo? ». 

« Tu, si. Varda il Ràdames come che el se in- 

teressa! Varda la Lida... E ti te sta li, che tutti i 
te mena pel boro! ». 

« Ma, frute, ce puèdijo fâ jo plui di scrivi, plui 
di telefonâ a chest e a chel? ». 

« Te devi mòverte, eco quel che te devi far! Te 
devi andar de persona dal Sindaco, dal acquaiolo, 
dal assessor... Possibile che no te rivi a capir? E te- 
lefonar magari al Prefeto, al Spaziante... Gojo de 
far tuto mi? ». 

Mi soi mot e ’o soi lat dal Sindic, dal < acquaio- 
lo » e dal tecnic, e 'o ài cirüt l'assessór che nol jere. 

Quant ch'o soi tornát a cjase mi à domandät: 
« Te son sta? ». 

« Son sta ». 

« Gastu parlà? ». 

« `O ài fat dut ». E jà a riferi ce che mi veve 
dit il Sindic, il tècnic de Cumune, l’agarül... 

« Védistu mo. E se te fossi andà prima... ». 

Ma l'aghe no je cressude par nuje. L'aquidot 
al lave indenant instés cul so « sciopero selvaggio », 
ven a stäj lassant sta di butä d so plasé senze avis, 
'ne di si e ché altre ancje. E jé: « Gnente, no te sa 
far gnente. Te te lassi cjapar sotto gamba da tutti. 
O forsi no te son gnanche sta da quei là... ». 

« Si ch'o soi stát. 'O ài ancje berlát forsi mas- 
SC », 

« Alora mi te ripeto che no te sa far gnente. 

Te sarà più o meno bon de scriver poesie (e anche 
li no sta creder de esser Dante Alighieri...), ma per 
il resto te xe una miseria... ». 

Cussi l'aghe a cjase mé a Feletan nol è che no 
rivi parvie de carénzie dal aquidot dal Cuarnap, par- 
vie di chel bráf omp ch'al é il Sindic de Cumune, o 
di chéi brás omps ch'a son i assessórs de Cumune 
e i Conseirs de Cumune, di chéi brás cristians ch'a 
son i técnics dal aquidot e l'agarül e il vice agarül 
de Cumune: in cjase mé a Feletan l'aghe no ven, o 
'e ven für dai spinéi come la sisinade di un vieli, 
par colpe di Meni, di chel Meni ch'o sarés jo. 

Finit cb'o ài di scrivi lis més pagjnutis cu lis 
profeziis, lis déi il redatór di cbest librut e lui al mi 
dis: < Folctitrai, chéi ch'a lejaran a’ podaran sintisi 
avonde scuniz, sì... che tu ds fat dute une fruzze dai 
furlans! ». 

J ài rispuindát che s'o vès fevelát des virtüz 
dai furlans no varés fate nissune fruzze, ma stant 
ch’o ài fevelát dai difiez, duc’ à di capi che nol jere 
il cas ch'o stàs a pineláju cu la porpurine come i 
pecjáz che lis femenutis a’ van a contáj al confessór. 
In ogni mit, pal cas che no duc’ al capissi e che 
magari al vadi a protestá cul redatór e cun altris so- 
restanz par cbe chéi daspò a' végnin a protestá cun 
me (ch'a son tanc! i furlans ch'e an il difiet di no 
olé mai esponisi), alore jo ’o varés scrit un finäl: 
cb'al è chest. 7 

Par di ce? 

Par di, justeapont, che i difiez a’ son difiez e 
che jo ’o ài scrit sui difiez e no su lis virtúz. Ma 
no ano ancje tantis virtüz i furlans? In proposit, 
'o ài za dit, tune des més pagjnutis, che su lis vir- 
tüz dai furlans no ur sta ai furlans di fevelá, ma ai 

foresc'; cun di plui, bisugne stá atenz parceche lis 
laudis a’ puedin jéssi interessadis. 

Insumis, lis laudis al è miör nancje sintilis, là 
che invezzi si po fevelä tant che si il dai difiez; 
e jo ’o ài salacór il difiet di vé fevelát nome che 
di dodis dai difiez di chéi altris furlans, ma a’ ’nd’ 
è ancjemo, di fevelà fin che si dl, ch'al vignarès für 
un grant mazzalizzi: un mazzalizzi tal che jo, ch’o 
ài fate nome une pizzule fruzze, 'o scomparis. Al è 
che qualchi furlan al pò vé ancje il difiet di cjapáse 
par nuje. 


Lia Gi 


Se un ti ripuarte che il tál o il tâl altri al à dit mál 
di te, lasse sta di scusáti o di difinditi, ma rispuint che 
chel li nol cognós i tanc’ altris difiez che tà tu äs, adulà 
che, se ju vés savüz, nol varés nomenáz nome chéi. 


Epitteto - C. XXXIII - 9 

Siarade (L. S.) 
Utubar . 

Utubar (L. C.) 


Furlans, fevelàit par furlan! (D. V.) - 


A ognun il so (B. N.) 
Tassis (M.) . 
Mingulis (M.) . 
Cjargne (M. F.) 
Novembar . i 
Novembar (L. C.) . 


Furlans, fevelàit par Furlani (D. V.) | 


Tresemanis (А. В.) 
Crôs di len (M. F.) 
Antichitâz (M.) 
Matrimonis (M.) . 
Dicembar . 
Dicembar (L. C. y. 


Furlans , fevelàit par furlan! (Г (D. V. ) d 


Sunsürs (M.) TE 
Cjaminadis (M.) . . 
Aghe а Feletan (M.). . 
Final dal Strolic (L. C.) . 

te tipografie Doretti 

dal 1981 


| RENATO APPI 
diretór responsabil 

redatór 


Suplement dal boletin < Sot la nape > 

DORBOLG í 


S.PIETRO AL NATISONE (UD) ITALY 

VINI 


LIQUORI 
š ESTERI E NAZIONALI 


: CONFEZIONI REGALO 


S.a.s. di A. MESAGLIO 


LA BOUTIQUE 
DELLE BOTTIGLIE 


Da sempre 
tradizione e qualità 


33100 UDINE - Via Manin, 16 - Telefono (0432) 206186-291912 


ibreria Geh 


Ze + 0! OGNI TIPO 
AL 1 E CATEGORIA 
TESTI 

SCOLASTICI 

vont i 


plaro dei Pecile,7 UNIVERSITARI 
tel, 21102 














i Risparmio 
i Udine e Pordenone 


Cassa d 


d 


| 
| 








VITRUM .. 


| Porcellane - Mobili in stile 
Posaterie - Argenterie 

Articoli casalinghi 
Cristallerie 


PIAZZA MATTEOTTI, 10 - UDINE - TELEFONO (0432) 22358 





Dovete fare acquisti in cartoleria? 


Noi abbiamo quasi tutto 
e spesso anche molte cose in piü 


(per esempio una sala di esposizione 
con almeno 3.000 idee regalo) 


CARTOLERIA 
BENEDETTI 


33100 UDINE - Via Mercatovecchio, 13 - Tel. (0432) 22534 





ieri fom Eh EES 














CONCERIE 


golo 


S.PA. 


“CAP. SOC. L. 4.000.000.000 INT. VERS. 
"REG SOC. N. 2130 TRIB. UDINE 
"CODICE FISCALE N. 00163500309 
“SEDE LEGALE E UFFICI: ZUGLIANO (UD) 
Ў 33100 UDINE - CASELLA POSTALE 295 
"TEL. (0432) 31131 (7 LINEE) 

TELEX 450150 COBOR | 


TELEGRAMMI COBOR UDINE 
C.C.I.A.A. UDINE N. 102956 - 
C/C POSTALE N. 24/13094 
STABILIMENTI: ZUGLIANO (UD) 
S. GIORGIO DI NOGARO (UD) 
TEL. (0431) 65381 (3 LINEE) 
TELEX 450025 LAGUNA | 

TUTTO PER IL DISEGNO 


33100 UDINE - Via della Prefettura, 5 - Tel. (0432) 206581 


STRUMENTI DI GEODESIA FISICA ED INGEGNERIA 
FORNITURE COMPLETE PER STUDI TECNICI 
RIPRODUZIONE DISEGNI IN TUTTI | SISTEMI 

SERVIZIO DI FOTOCOPIE 
CON APPARECCHIATURE RANK XEROX 


| 33100 UDINE - Via della Prefettura, 2 - Tel. (0432) 203510 


MOSTRA CAMPIONARIA - TAVOLI E TECNIGRAFI 
ARREDAMENTI PER UFFICIO - MACCHINE ELIOGRAFICHE 
FOTORIPRODUZIONE SU CARTA TRASPARENTE 
E RIDUZIONI - INGRANDIMENTI CON XEROX ZO80 

FINATI & PETRIN 
Via Valvason 1 - Telefono (0432) 23113 


33100 UDINE 
BURRO E FORMAGGI 
SPECIALITA' ESTERE E NAZIONALI 
REGGIANI - PARMIGIANI - FRIULANI 


TARGHE - TROFEI - COPPE - MEDAGLIE SPORTIVE | 


| ПКА" ii 7 Й Concess. Uff. 


LONGINES 


gioiellerie was verra 


33100 UDINE - Piazzale Chiavris, 53 - Telefono (0432) 470977 ) 

tradizione 


fiducia 
progresso | 
non è soltanto 
uno slogan 
ma il nostro modo 
di essere 
e di operare 

9t x 


cy ¿ BANCA del FRIULI 


LA BANCA SU CUI CONTARE 





Ing. A. Magini 
Pozzi profondi 


pompe 


sommerse per ville, condomini, stabilimenti, acquedotti, 
irrigazioni - qualunque problema d'acqua - officina revisio- 
ne pompe sommerse e di superficie 

via prefettura, 8 - tel. 293980 - udine 





ANGELO LINDA 


UDINE 


OLTRE SESSANT'ANNI DI SPECIALIZZAZIONE NEI SETTORI 
DELL'ABBIGLIAMENTO - FILATI, - PROFUMERIE 


INGROSSO: VIA G. MURATTI, 13 - TEL. 0432/207289 
DETTAGLIO: VIA P. CANCIANI, 6 - TEL. 0432/22926 





Birreria Moretti Stazione 


RISTORANTE - TAVOLA CALDA - PIZZERIA 


UDINE - Viale Europa Unita, 69 
(di fronte alla Stazione F.S.] 
Telefono (0432) 293897 










М! ROMANELLI LEGNAMI - s.a.s. 


Sessant'anni di esperienza nel campo delle resine 
33100 UDINE - Via Milazzo 14 - Tel. 207851-2 
Telegrammi: Romalegno 


ETTENDORF Lav. (Austria) 
Produzione propria 


ANTICA BOTTEGA ARTIGIANA 


FONDATA NEL 1877 


PREMIATA OROLOGERIA OREFICERIA A ROS A 
33100 UDINE - VIA RIALTO, 12-a - TEL. 208709 " LA. 


Laboratorio riparazioni orologi - Concessionario ufficiale di vendita 
degli orologi ERNEST BOREL 
Assistenza tecnica per ogni occorrenza 








DD Banca Popolare 
Э diGemona 





Capitale Sociale e Riserve L. 3.756.614.188 


SEDE IN GEMONA DEL FRIULI (UD) 
PIAZZA GARIBALDI 9 


TELEFONI: 


CENTRALINO 981251 (5 linee a ricerca automatica) 
DIRETTORE 981296 

TELEX 450161 GEMOBK 

INDIRIZZO TELEGRAFICO: BANCA POPOLARE GEMONA 


AGENZIA DI CITTÀ: PIOVEGA TEL. 980290 
AGENZIE: ARTEGNA TEL. 987017 
BUIA TEL. 960141 
MAJANO TEL. 959021 
OSOPPO TEL. 989246 
TRASAGHIS TEL. 984024 
VENZONE TEL. 985020 
ESATTORIE: 


Gemona - Artegna - Bordano - Buia - Montenars - Osoppo - Tra- 
saghis - Venzone. 


TESORERIE: 
Di 8 Comuni e di vari enti morali. 


BANCA AGENTE PER IL COMMERCIO DEI CAMBI 
SERVIZIO DI CASSA CONTINUA 


CASSETTE DI SICUREZZA PRESSO LA SEDE DI GEMONA 
LE FILIALI DI ARTEGNA, MAJANO E TRASAGHIS. 











Laura 


Confezioni - Filati - Maglierie 


VIA MANZONI 13 - TEL. (0432) 731229 
33043 CIVIDALE DEL FRIULI 


; Eli PICCOLI 


gr - CASALINGHI - UTENSILERIA 
CORSO MAZZINI 17 - TEL. (0432) 731018 
33043 CIVIDALE DEL FRIULI 





diffusion Moda _ 


CORSO MAZZINI 31 
TEL. (0432) 731856 
33043 CÍVIDALE DEL FRIULI 





Marino Palma 


Abbigliamento - Confezioni 


PIAZZA A. PICCO - TEL. (0432) 731275 
33043 CIVIDALE DEL FRIULI 








» Banca Popolare 
di Cividale 





Ricambia la tua fiducia. 








Costruzioni 
Riparazioni 

33100 UDINE 
Via 
Sabbadini, 66 







Telefono 
(0432) 22678 











TESSUTI 
CONFEZIONI 
ARREDAMENTI 








|J VIDUSSI 


33043 CIVIDALE DEL FRIULI - PIAZZA A. PICCO 

TELEFONO (0432) 70051 - 70052 





dal 1904 





Via Paolo Canciani 6/a angolo Via Rialto Telefono 207016 








Vêso di fâ batiâ? 
Vêso di fâ prime Comunion? 
Vêso di vescolâsi? 
Vêso di maridâsi? 


Làit a Roncjs dai Legjonaris 
in vie S. Laurinz li di 


LA ROSA TI SPOSA 


Di Valente Bidut 


‘o cjatarés di dut! 








Furlans 


a Vignesie us spiete la 


TRATORIE DE COLOMBE 


San Marco 1665 - Telefono (041) 23817-21175 


e D'ALBERGO BONVECHIATI 


San Marco 4488 - Telefono (041) 85017 
Telex 410560 BONVEL 


di GIOVANNI DEANA paron furlan 


Pubblicità a cura di: AFA PUBBLICITA’ | 
Via del Carbone 1 - 33100 UDINE - Tel. (0432) 22324 | 

